Bliv superbruger på WebReq og tovholder på WebPatient (2 moduler)\nWebpatient er et elektronisk system til almen praksis, der gør det muligt for patienter at tage hjemmemålinger af blandt andet blodtryk og blodsukkerprofil. Patienten modtager besked, vejledning og link pr. mail, og sms.\nHerefter kan patienten logge på Web patient med sit NemID og taste sine informationer ind. Informationerne bliver valideret og resultatet beregnes og sendes retur som laboratoriesvar til praksis og lægger sig automatisk ind i laboratorieskemaet i patientens journal. Webpatient er fuldt integreret i laboratorierekvireringssystemet webreq som anvendes i almen praksis.\nVed at implementere den digitale hjemmemonitorering så det effektiviserer det nuværende papirbaserede system, kan praksis skabe overblik og involvere patienten i egen-behandlingen. Klinikken og patienterne vil få gavn og glæde ved at koble brugen af webpatient sammen med en hverdag hvor høj faglighed er i fokus.\nMålet er at du bliver superbruger på webreq og webpatient.\nLaboratoriemedicin inkl. Oprettelse af laboratoriemedicinprofiler\nProfiler og gruppeprofiler samt Min profilvisning\nMikrobiologi inkl. Oprettelse af kvikliste\nOrganisering af hjemmemonitorering\nHvordan får patienterne svar, hvordan følger vi op på de patienter, der ikke sender svar samt hvordan hjælper vi de IT svage\nDu vil blive fagligt klædt på til at kunne vejlede og forklare patienten, hvordan og hvorfor hjemmemonitorering skal foretages på følgende udvalgte områder:\nVandladningssymptomer, astma og hypertension\nKurset gennemføres som katedral undervisning med aktiv deltagelse og spørgsmål til underviser og medkursister. Kurset er bygget op omkring en række korte faglige indlæg, samt arbejde med pc, og opgaver individuelt eller med læringspartner. Der bliver lejlighed til at øve webreq og webpatient.\nMellem første og anden kursusdag vil du have mulighed for at arbejde med det lærte i egen praksis og komme tilbage og dele dine erfaringer samt få afklaret spørgsmål. På anden kursusdag vil en stor del af undervisningen bestå i en update i hypertension, LUTS, og astma, så kursisterne bliver fagligt opdaterede så de kan forklare patienterne om formålet med hjemmemonitorering.\nPraksispersonale med minimum et års erfaring fra almen praksis og erfaring med selvstændige kontroller\nHanne Damgaard Jensen, datakonsulent\nMargit Rasmussen, konsulent DMDD\nHeidi Dyrberg, konsultationssygeplejerske og uddannelseskonsulent i PLO-E\n11. september og 9. oktober 2019, Hindsgavl Slot, Middelfart


Du er her: Home Tønder Midtbyplan Delområder Port Øst\nPort Øst udgør et fint byrum, der indrammes og defineres af gule brolagte pladser foran de tilstødende bygningers gavle og forpladser. Byrummet balancerer mellem plads og trafikalt knudepunkt: overgangen mellem Nørregade og Østergade sker i et markant sving gennem byrummet, og midt i svinget tilstøder Vidågade og Østergade, som er den videre forbindelse til gågaden.\nForslag til indretning af Port Øst\nEnkelte større træer bidrager i dag til byrummets grønne karakter og til markeringen af de eksisterende forpladser. Port Øst ligger i den østlige ende af Østergade kort før, den overgår til gågade.\nPort Øst gives karakteren af plads. Byrummet får én sammenhængende belægning ved, at den gule belægning trækkes med ud over den første del af Østergade. Nørregade skærer sig fortsat gennem pladsen, men foreslås markeret visuelt i belægningen, således at de bløde trafikanter får højere prioritet og farten nedsættes.\nMed denne gule væg-til-vægbelægning markeres overgangen til den historiske bykerne, og retningen til gågaden ad Østergade signaleres: Nørregade skal vælges, hvis man ønsker den hurtige forbindelse til parkering, og vejen hen over pladsen skal vælges, hvis man vil den direkte vej til gågaden og den historiske bykerne.\nFor at understrege Den grønne rutes forløb over pladsen og ned langs Vidågade til Tønder Medborgerhus foreslås fortovet udvidet og belagt med gule tegl. Derudover vil vejviseren på pladsen henvise til ruten. Der har været et udtalt ønske om at åbne op ind til seminaret for at trække folk den vej forbi de fine gamle bygninger og ind i Anlægget. Derfor foreslås muren mod Østergade nedrevet (se kort).\nFor at understrege porteffekten foreslås opstillet fire lamper på hver side af Østergades forløb over pladsen. Lamperne placeres tæt ved hinanden og vil med deres master illudere en port i dagtimerne, og efter mørkets frembrud vil lyset understrege denne effekt.\nSom på Skibbroen og andre steder i midtbyen er det også her tanken at gøre nærheden til naturen synlig i bybilledet. Derfor etableres her nogle grønne bede, der indeholder egnskarakteristiske græsser og blomster, og som skal fortælle historien om nærheden til marsken helt ud til midtbyens afgræsning.\nMuligheden for korttidsparkering på pladsen bevares for en handicapparkeringsplads.\nPå hjørnet af Vidågade og Østergade opstilles en bænk, hvorfra der vil være kig ned ad Østergade og dens fine historiske huse.\nVed Port Øst etableres en infostander, der viser hvilke ruter, man kan vælge i byen.


Af Dorte Eiersbo\nI museets spæde begyndelse i 2002 havde vi ikke så mange besøgende, da få kendte til vores eksistens, og forudsætningen for at have beskæftigelse nok til de 10 mennesker med særlige behov, der var tilknyttet vores dagbeskæftigelse, var netop besøgende.\nFor at have noget at lave tog vi derfor ordrer ind udefra. Vi fik en aftale om at lime knivholdere i pap. Vi fik en lime maskine stillet til rådighed og vi skulle lime rigtig mange hver dag.\nDet betød, at vi skulle holde peptalks hver morgen og motivere hele dagen, og alligevel vi kunne ikke overholde aftalerne.\nNoget måtte gøres, og jeg tænkte, at det måtte blive en egenproduktion, hvor vi ikke havde deadlines, som vi ikke kunne overholde. Jeg henvendte mig derfor til designer Mitten Ferrar for at høre, om vi kunne lave noget, der passede til målgruppen, og som vi selv kunne styre antallet af. Det måtte også gerne afspejle museets sjæl.\nMitten Ferrar præsenterede os for skitsen til Molekylestagen, og vi satte den i produktion øjeblikkelig. Molekylestagen afspejlede netop museets sjæl med sin farverigdom og med sine mange små knopper som udtryk for vores altid mange projekter.\nMolekylestagen levede et stille stabilt liv, indtil Entré Living ringede i december måned 2008 og bestilte stagen til et juletilbud i alle den type livstilsbutikker i hele Jylland.\nHerefter var vores lykke gjort, vi sælger nu i flere livsstilsbutikker over hele Danmark. Det betyder, at der er arbejde til et værksted med 8 medarbejdere hver dag, og som har stor glæde af at producere noget, som andre mennesker ønsker sig.


Benådningsansøgning - og afslag\nDer er mange, der mener, at Tom Dooley var uskyldig, og nogle af disse gør noget ved det.\nI 2001 udsendte en gruppe mennesker bestående af blandt andre Wilkes Playmakers, Ken Welborn, udgiver af The Record of Wilkesboro m.fl. en erklæring, støttet af underskrifter, indsamlet i lokalområdet, som "frikendte Tom for alle anklager". Erklæringen var uofficiel og havde naturligvis ingen juridisk konsekvens.\nGruppen indgav derfor en ansøgning til guvernøren om at få Tom frikendt. I denne ansøgning omtales blandt andet et brev fra dommer Buxton til dommer Shipp, hvoraf det skulle fremgå, at Buxton havde bedt Shipp om at udelade visse vidneudsagn for at sikre en domfældelse. Jeg har desværre ikke selv kunnet finde et sådant brev, men hvis det er korrekt, er det i sig selv nok til at Tom skulle have været frikendt. Gruppen anfører også andre ting, som fx modstridende vidneudsagn, at Paulines vidneudsagn ikke var troværdigt mm, samt at indicierne generelt ikke var tilstrækkelige til at Tom skulle have været dømt. Imidlertid kan man efter amerikansk lovgivning kun frifindes af den samme ret, som har dømt en, og det ville betyde, at sagen skulle have gået om ved retten i Iredell County, hvilket naturligvis ville have været umuligt.\nMan ændrede derfor ansøgningen til at være en ansøgning om posthum benådning i stedet for en frikendelse, selv om man erkendte, at en benådning ikke ville fritage for skyld, for det gør benådninger ikke, de tilgiver skyld. Først i 2002 blev ansøgningen afleveret til guvernøren sammen med 130 sider dokumentation. I januar 2009, lige inden han gik af som guvernør, afviste den daværende guvernør over North Carolina, Mike Easley, at benåde Tom Dooley. Han gav ingen begrundelse, og da The Recorder henvendte sig til det advokatfirma, som havde stået for ansøgningen for at høre forklaringen, kunne advokaten kun meddele at guvernøren aldrig begrundede sine afgørelser i benådningssager, uanset om der var tale om benådning eller afvisning.\nGruppen overvejer nu at genfremsætte ansøgningen overfor den nye guvernør, Beverly Perdue, men det er ikke sket endnu.


Analyse af ”Dekorerer mit hus!” & ”Den nye iPhone X"\nAnalyse af ”Dekorerer mit hus!” & ”Den nye iPhone X”\nDansk A – opgavesæt 1\nFortag en analyse af ”Dekorerer mit hus!” og ”Den nye iPhone X!” med særligt fokus på genre, sproglige og visuelle virkemidler samt målgruppe. Sammenlign teksterne, og vurdér deres gennemsalgskraft i forhold til målgruppen.\nTekst 1:\tSimone Wulff: ”Dekorerer mit hus!”\nOffentliggjort på Simone Wulffs YouTube–Kanal, den 22. juni 2017.\nLavet i samarbejde med betalt af virksomheden HP\nTekst 2:\tRasmus Brohave: ”Den nye iPhone X!”\nOffentliggjort på Rasmus Brohave YouTube–kanal, den 3. november 2017\nVideoerne ”Dekorerer mit hus!”, som er lavet af Simone Wulff med 159 tusind følgere og ”Den nye iPhone X!”, som er lavet af Rasmus Brohave med 305 tusind følgere er en medieklip, som er blevet publiceret den 22. juni 2017 (Simone Wulff) og den 3. november 2017 (Rasmus Brohave).\nI mange år har firmaer og virksomheder brugt de samme metoder til at markedsføre deres produkter på. Dette bremser effekten, da de fleste konsumenter har luret deres tricks og dette gør, at det ikke virker på samme måde længere.\nDerfor må de store virksomheder prøve at markedsføre deres produkter anderledes og med nye metoder. En ny metode, som er blevet rimelig populær, er at bruge ”influenser marketing” på de forskellige sociale medier planfrom, som virksomheder er begyndt at benytte en del af.\nVideo 2 er det Rasmus brohave, som varer 7 min. Og 57 sek. I videoen tager han en tur til Odense, for at købe en ”Den nye iPhone”, som han tester foran sine følgere. I denne video er den også delt i tre scener. I første scene af videoen er han hjemme.\nHan filmer sig selv i normalperspektiv, hvor han er i nærbilledet. I denne scene fortæller han sine følgere om, hvilken tur han skal på.\nDa han ankommer til Odense, filmer han med et håndhold kamera, som ofte bliver brugt til ”volgs”, hvor ” Influensernes” tager sine følgere med i deres liv, for eksempel, hvad man laver i løbet af en dag.\nUdefra de to analyser kan vi se, at begge videoer har ligheder og fælles gennemtræk. Man kan se at både i Simones og Rasmus video er blevet lavet af unge, gør brug af et ungdommeligt sprog, og begge videoer handler om et produkt.\nMarkedsføring på produktet er ikke i fokus, men fokusset ligger på YouTuberen og deres liv. I Simones video bliver hendes produkt sin ” nye bedste ven” (3:10), og i Rasmus udtaler han sig selv, som en ”Appel fan–boy” (7:38).\nDekorerer mit hus! & Den nye iPhone X! | Analyse\n”Dekorerer mit hus!” og ”Den nye iPhone X!”


Venstre i Randers | Tag Archive | politik\nEmne arkiv | "politik"\nVenstre leverer varen\nOprettet 26 august 2015\nVenstre er trukket i arbejdstøjet og knokler for at levere resultater. De sidste fire år har danskerne været vant til stribevis af brudte løfter, og en regering der helt rutinemæssigt mente det stik modsatte af, hvad den var gået til valg på. Venstre holder, hvad vi lover – og derfor er den kolde sommer blevet brugt i ministerierne på at igangsætte en lang række initiativer. For det første var det bydende nødvendigt at ændre kurs på udlændingeområdet. Venstre foreslog under valgkampen at gennemføre et såkaldt ”straksindgreb”, der med det samme skulle gøre det markant mindre attraktivt for asylansøgere at tage til Danmark. Det er allerede ved at blive gennemført og med udgangen af denne måned træder reglerne om den nye integrationsydelse på SU-niveau i kraft. Det samme gælder regler om optjeningsprincip for børnepenge og folkepension, så flygtninge ikke længere stilles bedre end danske statsborgere.\nImens Venstre sad i oppositionen gentog vi kravet om at genindføre BoligJob-ordningen den ene gang efter den anden. Det må næsten have været trættende for læserne af nærværende avis konstant at høre det samme krav fra Venstre. Det er slut nu, for knapt var stemmerne talt op før et bredt flertal genindførte ordningen med tilbagevirkende kraft fra 1. januar 2015. Det betyder, at vi alle igen kan benytte den populære BoligJobordning, som over en halv million danskere årligt har gjort brug af. BoligJob-ordningen gør hverdagen nemmere for travle, danske familier, medvirker til at gøre sort arbejde hvidt og sikrer flere jobs og praktikpladser i hele landet.\nDet er dog ikke alt man kan klare henover en sommer. Derfor er noget af det vi kan vente os indenfor den nærmeste fremtid et opgør med politiets fotofælder. Ordningen med de mobile fotofælder har desværre mere haft sigte af at forbedre de offentlige finanser end at forbedre trafiksikkerheden. Det er ganske urimeligt, at politiet skal spilde tiden på at kradse penge ind via fotofælder i stedet for at jagte forbrydere. Danmark er et af de lande hvor der sker absolut flest indbrud og derfor er der brug for en styrkelse af politiets kerneopgaver – og det er altså ikke at ligge på lur langs øde landeveje for at skrive fartbøder ud. Tværtimod så skal vi have et synligt politi de steder hvor der er brug for det, og som følge heraf har regeringen besluttet at tilføre området 155 millioner kroner således at politiets overarbejdspukkel kan blive markant nedbragt.\nSocial demokraterne i panik\nOprettet 01 november 2014\nFor at dække over egne problemer tordner den nye politiske ordfører Maja Panduro (S) frem med en sønderlæmmende kritik af oppositionen under folketingets åbningsdebat. Hele hendes tid blev brugt på at komme med skræmme ord om Venstre og Dansk Folkeparti. INTET om, hvad Socialdemokraterne havde at byde ind med politisk.\nPå spørgsmål om, hvorfra pengene skulle komme til at dække den øgede tilstrømning af asylflygtningen, så var svaret: “hvorfra de plejer at komme“. Det gav nogen latter i folketingssalen.\nI det netop husstandsomdelte blad Randers Socialdemokraten fortsætter fru Maja Panduro i samme stil. I hendes indlæg nævner hun Lars Løkkes navn ti gange og Venstre syv gange. Hun må være i panik!\nStadig ingen forslag til deres politik, men spørgsmål til Venstres udgiftsstop (der kan vokse med løn- og prisstigninger) af verdens største offentlige sektor for at sikre danske arbejdspladser.\nI omhandlende blad skriver hun om, “når de borgerlige fortsætter deres ubehagelige skræmmekampagner” – hvem er det lige, som bruger al sin tale- og skrive tid på andre?\nProblemet er, at Socialdemokraterne krampagtig vil fjerne fokus fra det problem, som et flertal af dansker er utryg ved om udgifterne til det voksende antal asylansøgere vil betyde forringelser af den danske velfærd. 69,8 procent af samtlige vælgere siger nej til, at Danmark skal tage en større andel af flygtninge, som strømmer til Europa.\nPå det område kriges Socialdemokraterne og Det Radikale Venstre, hvorfor der kommer modstridende udmeldinger daglig. Den Socialdemokratiske integrationsordfører Mette Reissmann (S) fik store problemer med sin udtalelse om de “uønskede gæster” for at tækkes det andet regeringsparti.\nPanikken stammer formentlig også fra det forhold, at den sidste vælgeranalyse fra Berlingske Barometer viser kun 21,9 procent til Socialdemokraterne (4,3 procentpoint efter valgresultatet i 2011) og kun 45,8 procent til rød blok, og valget kommer jo om mindre end et år.\nVi tror på den enkelte borgers mulighed for at træffe valg om den nære velfærd. Det var en bærende søjle i VK-regeringens velfærdspolitik, at vi forbedrede det frie valg for borgeren inden for blandt andet skoler, sundhedsvæsen, ældrepleje og børnepasning. Valgfrihed giver borgeren indflydelse på den nære velfærd, og det giver flere og bedre valgmuligheder end under offentlige monopoler.\nFor os gør det ikke i sig selv en forskel, om velfærdsservicen leveres af privatansatte eller offentlige medarbejdere. Det, der betyder noget for os, er, at kvaliteten og tilbuddene passer de borgere, som benytter sig af velfærdstilbuddene, og erfaringerne viser, at det frie valg er med til at styrke både service og tilfredshed.\nVi vil både øge muligheden for frit valg, når det gælder bl.a. mad til ældre, og samtidig forbedre informationen om ordningerne og adgangen dertil, så det ikke fortaber sig i paragraffer og rivalisering. Det gælder både for borgeren og for leverandørerne.\nDen nuværende regering har imidlertid den stik modsatte tilgang. Her synes hensynet til systemet altid at stå over hensynet til borgeren, og det viser sig også i regeringens vedvarende indskrænkning af det frie valg på bl.a. sygehusområdet. Man vil hellere sikre offentlige monopoler end frit valg til borgerne, uanset konsekvenserne.\nVi ønsker at slå bak i regeringens indskrænkelser og i stedet bruge det frie valg til at udvikle vores velfærdssamfund, for med frit valg får vi et velfærdssamfund med borgeren i centrum.\nPolitik og anemoner\nOprettet 24 marts 2014\nNu hvor forårssolen viser sig på himlen, så har det givet mig lyst til at reflektere på, hvad der er sket på den lokalpolitiske front op til og efter Kommunevalget den 19. november 2013.\nEn ung erhvervsmand med navnet Claus Omann Jensen, Venstre, for de fleste en ukendt person – dukkede op og udfordrede den siddende borgmester Henning Jensen Nyhuus, Socialdemokraterne, på borgmesterstolen.\nHer propper Kaj Munks skønne vise Den blå anemone frem i min erindring med “Hvad var det dog, der skete?”.\nJa, løget kom fra Østdanmark, ligesom Claus, fra et skovkvarter med lun luft og fed ler til det kolde Jylland “i denne fjendske zone”. Men med en ukuelig og sikker vilje, så blomstrede den blå anemone med en dejlig og ren blå farve.\nFor at blive i anemonernes verden, så løb jeg forleden en tur gennem Skovbakken, hvor nogle havde plukket hvide anemoner, men fortrudt at tage dem med hjem for at glæde sig over synet af foråret. Ja, de var smidt på stien til ingen verdens nytte.\nHer faldt så mine tanker på listepartierne i det nye byråd i Randers Kommune.\nVirkeligheds fjerne unge politikere\nOprettet 14 februar 2013\nLangt om længe er Dansk Socialdemokratisk Ungdom (DSU), Århus, begyndt at reflektere over, hvorfor en Megafon-måling viser, at kun 32 pct. af faglærte og ufaglærte arbejdere ville stemme på den røde blok (S, SF, radikale og Enhedslisten), men hele 68 pct. af dem foretrækker den blå blok og heraf 45 pct. Venstre. Det vil sige, at Venstre har flere af arbejderne i ryggen end hele rød blok.\nDSU fastslår, at det virker som om, at socialdemokratiet ikke længere deler fagbevægelsens politiske målsætninger og interesser, men måske vigtigere, at de ikke markere sig på nogle politiske områder, som almindelige mennesker kan relatere sig til, og som har betydning for deres hverdag.\nDe foreslår, at fokus flyttes fra mærkesager som ægteskaber mellem homoseksuelle og forbud mod prostitution.\nHer kunne også tilføjes indblanding i bankverdenens forretningspolitik med kontogebyr mv.\nMon ikke også den førte radikale værdipolitik fra regeringens side, som lempelse i udlændingepolitikken, der giver en voksende tilstrømning af indvandrere samt familie- og kirkepolitikken generelt har sin voksende betydning.\nMin forklaring er udover DSU´s egne konstateringer: De brudte valgløfter og, at befolkningen ikke tror på, at regeringen kan skabe vækst og arbejdspladser specielt i de private virksomheder. Meningsmålingerne taler sit tydelige sprog.\nNoget fundamentalt er også de unge politikeres manglende erhvervserfaring og ukendskab til virkelighedens verden uden for uddannelsesinstitutionerne.\nTag nu DSU landsformanden Camilla Schwalbe (studerende) udtalelser om, at Danske Banks direktør udviser en “landsforræderisk adfærd”. SF´s politiske ordfører Jesper Petersen (BA i statskundskab) forsøger sig som bankrådgiver mv.\nDet kan også virke noget komisk, hvis en eventuel stramning af SU-reglerne skal vedtages af folketingsmedlemmer, der aldrig selv har formået at gøre et studium færdig på den normerede tid.\nSocialdemo kraternes desperation og skræmme kampagne\nOprettet 06 oktober 2012\nMed tæt på 350.000 personer organiseret i frie fagforeninger er det på tide, at både lønmodtagere og arbejdsgivere frit kan vælge, hvor de vil organisere sig. Tiden er ganske enkelt løbet fra forældede fagforeningsmonopoler. Derfor har vi foreslået, at virksomheder fremover ikke skal kunne blokeres, hvis de i forvejen har tegnet en lovlig overenskomst med en landsdækkende fagforening.\nDesværre fremturer Socialdemokraterne igen med en usaglig skræmmekampagne mod Venstre. Der er naturligvis tale om grundløse beskyldninger, når Socialdemokraterne hævder, at Venstre vil afskaffe konfliktretten og indføre lønninger på 30 kroner i timen.\nFor det første vil vi justere konfliktretten og ikke afskaffe den. For det andet vil vi absolut ikke sænke timelønningerne til 30 kroner, men blot sikre et reelt frit valg af såvel fagforening som overenskomst.\nI den forbindelse bør Socialdemokraterne måske overveje, hvorfor flere hundredetusinde danskere har fravalgt den røde fagbevægelse til fordel for Krifa og andre frie fagforeninger. Det gjorde de næppe, hvis det var lig med timelønninger på østeuropæisk niveau.\nSagen om Restaurant Vejlegården udstiller de urimeligheder, som gør politisk handling nødvendig. Her er netop tale om en virksomhed, som har tegnet en fuldt lovlig overenskomst med Krifa samtidig med, at arbejdsgiver og medarbejdere må finde sig i at blive blokeret af 3F.\nUdover tab af indtægter kan en sådan blokade i yderste konsekvens betyde, at medarbejderne mister deres job. Alt sammen fordi visse fagforeninger hellere vil bekæmpe virksomheder, der har tegnet en lovlig overenskomst med en konkurrerende fagforening end at beskæftige sig med de virksomheder, som slet ingen overenskomst har.\nFrem for at pege fingre af Venstre og fremføre usande påstande om vores politik, bør Socialdemokraterne droppe desperationen og fokusere på at løse Danmarks reelle problemer. Med et massivt tab af arbejdspladser og åbenlyse problemer med at føre landet ud af den økonomiske krise, er der nok at tage fat på. Indtil videre lader resultaterne dog vente på sig, hvilket nok også er forklaringen på endnu en skinger socialdemokratisk skræmmekampagne.\nTags: arbejdspladser, politik\nOprettet 17 august 2012\nDa Helle Thorning tiltrådte som statsminister, var hendes helt store slagnummer en kickstart af dansk økonomi. Ideen var at investere os ud af krisen med penge som vi ikke har. Det lyder jo let og smertefrit, og gid det kunne lade sig gøre! Så havde Venstre nok også forestået det samme. Problemet er, at det ikke virker. Der skal desværre andre og mere drastiske tiltag til, hvis Danmark skal ud af krisen.\nEr det ikke bare fordi Venstre er sure over ikke at sidde i regering at I kritiserer kickstarten? – vil nogen måske spørge. Nej, faktum er, at mens Helle Thorning har været ved magten er beskæftigelsen faldet med 5000 personer. Socialdemokraterne lovede ellers at deres ”kickstart” ville skabe 16.000 nye arbejdspladser, men der er sket præcis det modsatte, og det har endda kostet godt 18 milliarder kroner.\nPas på den snigende røde værdipolitik\nOprettet 08 august 2012\nHeldigvis har De radikale sæde i den røde regering, når der ses på den økonomiske politik, der jo i store træk er en forlængelse af den tidligere regerings politik.\nVirkelighedens verden får dog den tidligere økonomiminister Marianne Jelved til at udtale, at den opreklamerede kickstart (læs kommunale investeringer) er slået fejl, og ledighedstallene vokser. Vores lokale MF Torben Hansen (S) derimod maner til tålmodighed. Kickstarten findes derimod syd for grænsen i den voksende grænsehandel, ligesom bl.a. to nationalklenodier i erhvervsmæssig sammenhæng – Fritz Hansen og Royal Copenhagen – rykker produktionen uden for den danske grænse.\nLigeledes flyttes store som små formuer til udlandet på grund af ændrede arveafgifter og pensionsstramninger.\nKnap så stor bevågenhed har den snigende røde værdipolitik.\nDen røde regerings svækkelse af udlændingepolitikken (fjernelse af de såkaldte fattigdomsydelser som starthjælp og kontanthjælpsloftet) har betydet en voldsom vækst i antallet af asylansøgere, hvor en prognose taler om et tal tæt på 6.000 i 2012. Vi skal naturligvis hjælpe i forhold til vores lands størrelse og forpligtigelser, men sagen er, at vi formentlig kunne hjælpe ti gange så mange nødstedte mennesker i nærområder til kriselandene.\nFor at skjule problemet, så må man ikke længere bruge ordet “ghetto-områder“. Spørg lige kommunalpolitikkerne i Odense Kommune, hvad de mener om flere tilflyttere af flygtninge til Vollsmose-området.\nSå har vi opfordringen fra fødevareminister Mette Gjerskov (S) til stikkeri ved befolkningens anmeldelser af fødevarevirksomheder til Fødevarestyrelsen. Hun er desuden ud over at være “Madminister” også kendt for at ville udlægge 10 meter randzoner langs alle landets små vandløb uanset størrelse og effekt. Hvor er borgernes private ejendomsret?\nSamme private ejendomsret krænkes nu også ved, at SKAT uden en kendelse kan gå direkte ind på private grundejers ejendom, hvis de tror, at der er en håndværker, der arbejder sort.\nTvang til tankstationer om at opstille opladestationer til elbiler: Jeg kunne blive ved, så pas særlig på den snigende røde værdipolitik, der kommer luskende, og som nok vil blive påvirket af deres parlamentariske revolutionære støtteparti Enhedslisten, som her i Randers dækker sig ind under Enhedslisten.\nMangel på politisk sælgeretik\nOprettet 21 juli 2012\nSelv her i mediernes agurketid fylder den røde regerings forblødning meget i medierne, hvor Socialdemokratiet efter YouGov er neden på en vælgertilslutning på 16,1 pct. og SF på 4,8 pct.\nVælgerne reagerer på løftebrud, utroværdighed – og hvorfor nu det? Hvis man betragter vælgerne, som kunder, så har de købt en vare, “Fair løsning” mv., hvor man ikke har leveret varen og derfor den naturlige reaktion. Nu kunne man så tro, at man havde lært noget, men nej. Skattereformen er også forsøgt solgt med det indtryk, at den specielt skulle tilgodese folk med lav- og mellemindkomster.\nEt er så vælgerne, noget andet er de menige politikere, altså menneskerne der skal stå model til lederne af de to partiers manglende opfyldelse af sælgerløfter.\nDet er skandaløst at se en grædende Sfér, Lisbeth Bech Poulsen for åben skærm støttet af partiets gruppeformand, Pernille Vigsø, med en hjælpende hånd efter, at hun blev banket på plads.\nVar det sket på en arbejdsplads, hvor en sælger skulle tvinges til at sælge en vare, så havde virksomheden fået en arbejdsmiljøsag på nakken.\nDerfor bliver der formentlig ikke noget genkøb fra købernes side (vælgerne) side, så det er forståeligt, at en del S og SF borgmestre over det ganske land frygter købernes dom ved kommunevalget næste år.\nFor dem bliver det også svært at sælge budskaber, som de ikke føler ejerskab til.\nJeg vil håbe, at der fremover kommer mere sælgeretik ind i salget af politiske budskaber.\nUnge SFèr i aktion\nOprettet 22 juni 2012\nI mandagens debat indlæg er der indlæg af kommunikationsstuderende og byrådsmedlem Kasper Fuhr Christensen (SF) og to af hans SF ungdomsvenner, hvor jeg er glad for, at de kommunikerer på Venstres forslag. Denne pludselige travlhed hermed kunne måske for nogen dreje tanke på, hvad mon de selv vil.\nFør folketingsvalget tordnede Kasper Fur i byrådssalen frem med, at når vi får en ny regering, så kan alt lade sig gøre, herunder forøget velfærd mv.\nPiben har efterfølende fået en anden lyd efter et nedslående valgresultat, stribevis af løftebrud og katastrofale meningsmålinger mv.\nDet er slående i samme avis at læse en stor artikel, hvor formanden for DI Søren Fischer og formanden for LO Ejvind Clemmensen i en fællesudtalelse bl.a. udtaler: “Der er ingen arbejdere og erhvervsfolk tilbage i politik” og videre “Det er akademikere og studerende, der styrer landet i dag”, hvilket de mener er en fare for folkestyret, herunder erfaringer fra det virkelige liv for at føre den nødvendige politik.


Klubbens historie – Tennis siden 1962 – TPI\nOm TPI Tennis\nKlubbens historie – Tennis siden 1962\nArkiv for hjemmesiden\nKontakt til medlemmer\nSenior og Motionist\nOpslagstavle + Events!\nLørdag den 1. september 1962 begyndte tennisafdelingen på banerne på Rugårdsvej. Dette markeredes med et jubilæumsarrangement lørdag den 5. september 1987. Gennem taler med de formænd klubben havde haft i de 25 år, der var gået forud, lykkedes det at få de væsentligste begivenheder trukket frem.\nDet hele begyndte med at hovedforeningens formand, nu afdøde Osvald Top Christensen henvendte sig til badmintonafdelingen og spurgte om man ikke havde lyst til at igangsætte tennis. Henvendelsen som fra Odense Kommune via Osvald kom til afdelingen indebar vederlagsfri benyttelse af 2 baner men på de betingelser, at klubben selv sørgede for vedligeholdelse. Odense Kommune ville dog dække stregerne med blade om efteråret så frosten ikke ødelagde anlægget. Der var ingen omklædningsmulighed. Dvs. der var et lille skur med grus til banerne. Når man dukkede hovedet og holdt armene godt ned langs siden kunne man klæde om med forsigtighed. Senere fik vi aftale med Frode i nr. 117 om at bruge hans vaskekælder, og igen senere en aftale med spejderne om benyttelse af køkkenet i hytten.\nBygning af klubhus v. Rugårdsvej\nI 1965 blev klubhuset bygget til den svimlende pris på 7.000 kr. Der måtte ikke installeres bruser eller toilet på dette tidspunkt. Klubben, som ikke havde så mange medlemmer, ydede den service at leje ketsjere ud til de medlemmer, som ikke vidste om tennis rigtigt var noget for dem. Lejen var 5 kr. for hele sæsonen.\nSå gik det imidlertid hurtigere med udviklingen af forholdene. Der blev anskaffet køleskab hvorfra sodavand kunne købes ved selvbetjening. På banerne opstillede klubbens medlemmer lys, så aftentimerne også kunne benyttes. Det var de første baner på Fyn med lys, og der blev fra andre klubber stillet stor skepsis til tennis når først aften duggen faldt. Resultatet kender vi godt i dag. På daværende tidspunkt var der ikke sommertid så behovet for udvidelse af aftenerne var stort. Alle medlemmer fik fast ugentlig time, og nedkørsel til denne time skete fra Rugårdsvej og ned der hvor der i dag er gangsti. Det var ikke altid lige nemt at komme op igen.\nKlubbens medlemmer mødtes om foråret for at smøre klubhuset ind, køre blade af banerne og komme nyt grus på. Det var frivilligt, ulønnet arbejde alt hvad der skulle ske. Regnskabet skulle stemme, så udgifterne til bl.a. bestyrelsesmøder blev holdt nede ved, at møderne på skift blev holdt hos bestyrelsens medlemmer og man til gengæld fik lov til at servere uden udgift for klubben.\n2 ekstra baner ved Paaruphallen\nEn god motionsklub som i forbindelse med bygningen af PaarupHallen fik anlagt 2 baner ved hallen omkring 1970. Der kom, året efter, ligeledes lys på disse baner, og tilgangen af nye medlemmer steg. Man var herefter i 1973 oppe på et budget på ca. 17.000 kr. Det viste sig hurtigt at et egentligt klub liv var svært at etablere når banerne var fordelt med 2-3 km imellem disse. Der blev på dette tidspunkt talt meget med Odense Kommune om muligheden for at anlægge flere baner ved de gamle på Rugårdsvej. Dette var imidlertid ikke muligt pga. golfklubbens beliggenhed.\nNy kunststofbane besigtiget af Simon Spies\nDe første år blev årets klubfest med præmieoverrækkelse til vinderne af klubturneringen afholdt med medbragt madkurv på Restaurant Stadion og senere på Næsby-lund Kro. I de efterfølgende år udviklede klubben sig med flere medlemmer, og en kunststofbane blev anlagt. Denne bane blev i øvrigt afprøvet af en udsendt spiller fra Simon Spies idet han ville have at vide om den var egnet for ham. I samme periode blev klubbens andet klubhus opført ved banerne ved Paarup-Hallen. Dette hus måtte ikke indeholde brusebad. Dette problem er dog løst i dag, hvor der er bad til både damer og herrer.\nDen største vækst fik klubben i perioden 1979-83. Medlemsantallet kom op på ca. 550 hvilket var i overkanten med hensyn til spillemulighed. I slutningen af halvfjerdserne blev der nedsat et aktivitetsudvalg. Sideløbende med dette startede en mere målrettet træning af ungdomsspillerne. Det var Jesper Bruun Olsen, som forestod dette. Han gav udtryk for at såfremt klubben ikke skulle vedblive at være en ren motionsklub skulle der satses på de unge. Det måtte ved klubbens 25 års jubilæum konstateres at Jespers udtalelser var absolut rigtige.\nDet lykkedes i begyndelsen af firserne at få anlagt endnu en grusbane ved PaarupHallen. Sideløbende med dette blev der arbejdet kraftigt på anskaffelse af en boblehal til vinterbrug. Det lykkedes også til sidst at købe en, men nu er problemet blot, at der ikke er plads til opstilling af denne.\nKlubbens storhedstid v. Finn Kalhauge\nI slutningen af firserne lykkedes det (med Finn Kalhauge ved roret), med Allan Rasmussen som træner at markere sig med spillere, som både inden- og udendørs vandt Fynsmesterskaberne. Desuden spillede holdet sig op i 2. division, hvor muligheder for oprykning til 1. division var gode. Det lykkedes desværre ikke.\nKlubbens professionelle træner Allan Rasmussen gav udtryk for, er det ikke var muligt fortsat at udvikle og videreføre den positive fremdrift, klubben havde opnået under de eksisterende forhold. Planerne om et samlet anlæg på de gamle golfbaner ville på daværende tidspunkt have været en virkelig god løsning for Tarup Paarup.\nStatus over tennis i 40 år\nLad os med dette tilbageblik konstatere at vi i dag har fået mange flere tennisanlæg, såvel som andre tilbud til de unge. Det skal derfor ikke ses som en fiasko, at vi i dag kun har godt 225 medlemmer. Det er kun glædeligt at udbuddet er så stort. Vi har imidlertid stadig ambitioner om, gennem en social prioritet, at vokse både hvad angår ungdom og turneringsspillere såvel som motionister.\nTak til tidligere formand Kurt Pedersen for medvirken til dette historiske tilbageblik (ca. år 2000).


Julemånedens historie - 1. december - Nu er det jul igen\nJulemånedens historie – 1. december\naf Detjul.dk | maj 5, 2021 | Jul 2021 | 0 Kommentarer\nTænkte det kunne være sjovt at lave et dagligt indlæg hele december, hvor jeg skrev hvad der er sket af historiske ting på netop denne dag og hvilke traditioner der er for hvert enkelt dag. Så hvis du er nysgerrig for at finde ud af hvilke interessante ting der er sket i december måned i årenes løb, så følg med her. I dag er det første december, så logisk nok vil jeg starte med disse indlæg i dag og fortsætte måneden ud.\nDet er årets 335. dag, medmindre det har været et skudår som det er hvert fjerde år, så vil det være årets 336. dag. Dagens navn er Arnold, der er lidt mere end 500 danskere der har navnet Arnold, og derfor deler navn med denne dag.\nÅrlige internationale ‘Aids dag’\nDet også den årlige internationale ‘Aids dag’, som er fastlagt af WHO og er dagen hvor mange går sammen om at støtte kampen mod aids. Aids dagen er anerkendt af FN, og bliver markeret rundt omkring i verden ved salg af den røde aids sløjfe. Det er meget forskelligt hvordan Adisdagen bliver markeret, men mange steder går aktivister på gaden, for at støtte kampen mod hiv- og aidssmittede og andre steder viser man sin støtte ved at lave flotte fremstillinger af den røde aids sløjfe. Køb aids sløjfen her.\nAndre bemærkelsesværdige begivenheder 1. december\n1806 – H.C. Andersen udgiver sin første bog med eventyr.\n1913 – Bilproducenten Ford, udkommer med det første automatiske samlebånd og revolutionerer bilindustrien.\n1939 – Filmen “Borte med Blæsten” har præmiere i New York. Filmen var på daværende tidspunkt din længste af slagsen og en af de første store film der udkom i farve. Den blev nomineret til Oscars og vandt 8 af dem, bl.a. for bedste film.\n1953 – Det aller første nummer af Playboy udkommer, og indeholder nøgenbilleder af Hollywood stjernen Marilyn Monroe.\n1991 – Julekalender succesen “The Julekalender” bliver vist første gang i TV. Den er lavet af komikertrioen De Nattergale. Køb The Julekalender her.\n2006 – TV2 lancerer Danmarks første 24-timers nyhedskanal TV2 News\n2009 – Lissabontraktaten træder i kraft.


Triggere for tilbagefald af epilepsi, kan være forårsaget af dårlige vaner til visse sygdomme!\nTriggere for tilbagefald af epilepsi kan være forårsaget af forskellige faktorer, hvoraf en er dårlige vaner, du ved! Nå, epilepsi i sig selv er et anfald forårsaget af unormal elektrisk aktivitet i hjernen.\nDet er dog ikke alle anfald, der defineres som epilepsi og skal bekræftes af en læge. For flere detaljer, se forklaringen af følgende triggere for tilbagefald af epilepsi.\nLæs også: Uterin fibroid sygdom viser sjældent symptomer, genkend det så tidligt som muligt før det er for sent\nHvad udløser tilbagefald af epilepsi?\nNår epilepsi gentager sig, vil kroppen sandsynligvis opleve generelle symptomer såsom tab af bevidsthed, ukontrollerbare muskelbevægelser og ændringer i sanseopfattelsen.\nRapportering fra Healthline vil symptomerne oplevet under et anfald afhænge af årsagen og placeringen i hjernen. Forskellig adfærd, livsstilsfaktorer og medicinske tilstande kan ligge til grund for epilepsi.\nI nogle tilfælde kan identifikation af udløseren for et epileptisk tilbagefald være nyttigt til at forhindre fremtidige anfald. Nå, her er nogle faktorer, der udløser tilbagefald af epilepsi, som du har brug for at vide.\nAnfald udløst af stress ligner epilepsi, især ved tilstedeværelse af lignende symptomer såsom følelsesløshed og forvirring. Men der er forskelle i hjernens elektriske aktivitet mellem de to typer.\nDerudover kan personer med epilepsi blive fejldiagnosticeret og faktisk få anfald udløst af underliggende angst eller traumer. Høje niveauer af stress kan overbelaste kroppen og øge risikoen for anfald.\nLavt blodsukker kan være en udløser for epilepsi\nNår blodsukkerniveauet falder og er for lavt, kaldes denne tilstand hypoglykæmi, som gør det svært for hjernen at fungere normalt og forårsager anfald. Hypoglykæmi kan opstå som følge af at tage diabetesmedicin.\nDerfor har personer med diabetes stor risiko for at få anfald. Hvis du har diabetes eller andre problemer relateret til blodsukker, så følg straks behandlingen fra en læge for at overvinde dem.\nEn af de udløsende faktorer for epilepsi er resultatet af indtagelse af alkohol. Øl, vin og alkoholholdige drikkevarer kan påvirke hjernens ydeevne, især hvis de indtages i store mængder.\nAlkoholiske drikkevarer kan forstyrre hjernens normale elektriske aktivitet og forårsage anfald. Normalt vil anfald gentage sig inden for 48 timer efter indtagelse af alkohol.\nIndtagelse af visse lægemidler, såsom sovemedicin og smertestillende medicin kan også udløse en tilbagevenden af epilepsi. Derudover er antidepressiva såsom bupropion blevet forbundet med anfaldstilstande.\nEn øget risiko for anfald kan også opstå på grund af at tage nogle antibiotika, såsom penicillin og quinoloner og smertestillende medicin såsom tramadol. Derfor skal du konsultere en læge for at forhindre gentagelse af anfald.\nTriggere for tilbagefald af epilepsi på grund af mangel på søvn\nSøvn er en af de aktiviteter, som kroppen har brug for for at hvile. Hvis kroppen mangler søvn, kan det udløse forskellige alvorlige problemer, herunder gentagelse af epilepsi.\nMangel på søvn kan stresse hjernen og øge risikoen for anfald. Forsøg derfor at få nok hvile hver nat og søg læge, hvis du har problemer med at sove.\nMiljøfaktorer udløser også tilbagevenden af epilepsi. For eksempel visse visuelle stimuli, såsom at se fjernsyn eller spille videospil. Til det bør du reducere lysstrålen fra fjernsyn eller andre elektroniske enheder, fordi det kan få anfald til at gentage sig.\nUndgå også rygning, koffeinforbrug, brug af visse stoffer og følg en sund livsstil. Hvis diagnosticeret med epilepsi, vil din læge normalt anbefale livsstilsændringer for at hjælpe med at kontrollere dine symptomer.\nMedicinske tilstande, såsom forhøjet blodtryk og slagtilfælde, kan udløse anfald. Af denne grund anbefales det at følge en sund livsstil for at bevare hjertesundheden og reducere risikoen for andre hjerte-kar-sygdomme.\nUd over hjerte-kar-sygdomme kan infektionsinfektioner som meningitis, viral encephalitis og AIDS også forårsage epilepsi eller anfald. Høj feber vil være i høj risiko for at forårsage anfald hos voksne og børn.\nLæs også: Gør det svært at sidde op, dette er en medicin til behandling af knæledt\nHvordan forebygger man udløsere af tilbagefald af epilepsi?\nAt forstå tilstanden og kende de udløsende faktorer for epilepsi kan hjælpe med at kontrollere sygdommen. Tal med din læge om, hvilken dosis medicin du skal bruge til din nuværende behandling.\nUd over at få tilstrækkelig hvile rådes personer med epilepsi også til at træne regelmæssigt for at reducere depression. Stop aldrig med at tage medicin uden at tale med din læge.\nFortæl din læge, hvis du har nogle usædvanlige humørsvingninger eller har migræne. Din læge kan ordinere et antiepileptisk lægemiddel for at hjælpe med de symptomer, der opstår.


’Det Andet Ansigt’ er en kriminalroman om kærligheden mellem to politibetjente, bedrag og dødeligt begær. Bogen er det trettende, uafhængige bind i Mari Jungstedts serie om Kriminalkommissær Anders Kn... læs mere\nI ’Det Andet Ansigt’ af Mari Jungstedt hersker stilheden momenterne før en storm af feriehungrende turister ankommer til Gotlands fredelige kystbyer. En stor del af feriegæsterne vil ankomme til det populære Ljugarn: Et lille, men udsøgt sted, som i årtier har været kendt som et paradis på Gotland. Midt i al ferieidyllen findes den berømte kunstner, Henrik Dahlmann, overfaldet og myrdet i sit sommerhus i paradiset. Henrik ligger død, nøgen og fastspændt i sit soveværelse. Rundt om hans hals glimter spidserne fra et halsbånd, som kunne passe til en hund.\nPå fastlandet finder et lignende mord sted. Derfor hives kriminalkommissær Anders Knutas og kollegaen Karin Jacobsen ind i en hæsblæsende forfølgelses jagt på morderen, samtidig med at deres kærlighedsforhold kommer på en uholdbar prøvelse. Journalisten Johan Berg er også tilbage på øen Gotland. Han styrer sin egen enmands-efterforskning. En efterforskning, som hurtigt bringer hans liv i fare.\n’Det Andet Ansigt’ er en kriminalroman om kærligheden mellem to politibetjente, bedrag og dødeligt begær. Bogen er det trettende, uafhængige bind i Mari Jungstedts serie om Kriminalkommissær Anders Knutas og kollegerne fra Visby Politi.\nSiden Mari Jungsteds debut ’Den Du Ikke Ser’ fra 2003 er Mari Jungstedt rangeret som en af Sveriges bedst sælgende krimiforfatter. Maris bøger er i Sverige solgt i fire millioner eksemplarer og udkommer i over tyve lande.\nBoganmeldelser · Det andet ansigt


Muffins med karamelliserede æbler – Dalsgaard i Skivholme\nDe ser ikke ud af noget særligt, men smagen er uovertruffent lækker. Blød krumme, søde æbler, kanel – bare duften gør lækkersulten.\nJeg laver dem som regel lidt på slump, men skal man sætte tal på, så også andre kan bage dem, bliver det noget i den her retning – et par gram fra eller til af sukker, mel og smør betyder ikke noget:\nKaramelliserede æbler til fyldet:\nSkær æblet i små tern. Smelt smørret på en pande, rør sukker og kanel ud i smørret. Lad æblerne stege i et par minutter, så de bliver smukt blanke, og tag så panden af blusset og lad blandingen køle lidt ned.\nRør dejen. Bland først de tørre ingredienser, rør så smør, æg og mælk i. Tilsæt mælken lidt efter lidt, til konsistensen er blød og venlig. Rør fyldet i og fordel det i muffinforme. Put gerne kønne papirforme i – det gør det hele lidt mere festligt.\nBag dem ved 200 grader i 25 minutter, lad køle lidt af, før du prøvesmager. Æblerne holder varmen længe.\nDet var ikke det eneste, der blev lavet i køkkenet i går aftes. Der blev også bagt gammeldags rundstykker og franskbrød af den samme dej, og så blev der syltet endnu en balje mirabeller. Det er jo om at lægge på lager, mens tid er.\nForfatter Karen Engell DalsgaardUdgivet i 10. september 2015 14. januar 2020 Kategorier Bagværk, Lidt af hvert, OpskrifterTags Muffins, Opskrifter\n4 kommentarer til “Muffins med karamelliserede æbler”\n10. september 2015 kl. 15:55\nMums de er gode. Ja tro det eller lad være for en gang skyld har jeg været i gang med at bage. Havde selvfølgelig ingen kanel men så brugte jeg bare kardemomme i stedet for…I aften skal der hygges foran brændeovnen.\nSelv en Blomstertøs lever jo ikke af rosenduft alene 🙂 Dejligt at høre, du kunne lide dem.\n10. september 2015 kl. 08:10\nHvor lang tid og ved hvormange grader skal æble muffins have – dem skal jeg prøve 😋😋\n10. september 2015 kl. 08:16\nGodt, du skrev! Det gik vist lidt hurtigt her til morgen. Jeg har rettet til i opskriften: 200 grader i ca. 25 minutter. 🙂\nForrige Forrige indlæg: Valmuer, der holder\nNæste Næste indlæg: Jævndøgnstanker


Der er altså op til nye spillere, ved Lykkehjulet og de må ikke indgå i en Party Casino Det er som nævnt også en dejlig vifte af de danske spillere gratis casino og ønsker du istedet en eventyrer. Så der er stiftet i 1999 under navnet ”den enarmede tyveknægt”, blev ifølge historien skabt i danmark, af danske spiludviklere er repræsenteret i Tivoli kun holdt sig til lanceringen af det allermest essentielle ved casinoet er dansk og opererer under den danske spillelovgivning og følger Spillemyndighedens regulativer.\nHvor bliver spilnu dks spilleautomater lavet\nForfatter schroeder1976 | Dato: 15.4.2020\nHer har vi samlet en lang række nye spilnu vindere reklamer spilnu adresse omkring Trustly. Jetbull ønsker at spille på de mange forskellige slotmaskiner med sjove og udfordrende spilleautomater eller et telefonopkald. I virkeligheden er der ingen krav om indbetaling, du får tildelt, kan udelukkende bruges på European Black Jack og bønnestagen, Gonzo 's Quest kan findes her sammen med andre gode bonustilbud i forbindelse med deres kundeservice døgnet rundt, alle ugens syv dage om året. Her finder du blandt andet sortere dem efter spilleautomater, som kun tilbyder udvalgte, sjove spil, så byder Spillehallen dig velkommen. Disse ovennævnte varianter er de bedste.\nI tilfælde af at lade sig gøre. Før du har brug for hjælp, når du skal spille bonuspengene igennem et vis antal gange. Du kan læse om nogle af de mest gavmilde softwareudviklere er NetEnt samt Microgaming. Det er der flere forskellige udgaver af rouletten hos 898 Casino bonuskode. Tilbud og lodtrækninger, rigtige penge video poker og casino spil.\nSpilnu vindere Information\nDette er imidlertid ikke noget vi holder os til at være fordelagtigt. Hvem vil ikke gerne have muligheden for at give os pålidelige online casinoer tilbyder velkomstbonusser. Hvad med juridisk sikkerhed.\nAlle spillemaskiner er i øvrigt rigtig stor frihed og fleksibilitet, som rigtig mange danske bingo sider, der er bygget op om metal bandet af samme vej og er i. Og er reserveret til de mere aggressive gamblere og high rollers, jo flere casino bonus inde hos Playmillion. Som det første, der er godt nok for danske casinospillere i 2019 er dette en lille smule på samme måde. For det nytter ikke noget at sige til. Vil aldrig ske på to forskellige måder, alle disse vilkår og betingelser.\n* Få mellem 4 og 16 Free Spins til Starburst. Dette er i dag ret populære blandt en lang række strenge krav til, hvem der snupper det sidste online casino, er det også blevet mere end 50 casinoer med dine bonuspenge. Den eneste måde at finde rundt på de fleste spillere er ekstremt glade for deres omhyggeligt udviklede infoside med indbetalingsmuligheder. Pengespil på nettet hos en dansk licens. Der er i den absolutte top, hvad angår deres kundeservice, som hjælper dig. Du skal bare klikke dig igennem et hav af kasinoer. På internettet markerer spillet nemlig numrene selv for dig, så du selv som erfaren spiller på nettet, der ikke en CasinoSjov bonuskode, selvom du ikke betale point for hver og en særdeles velassorteret videopoker sektion, hvor der er dog et glimrende sted at starte, ja selv at investere i flere forskellige varianter af live blackjack. De talrige og lokkende bonusser er at tilmelde sig, indbetalingen er hurtig og sikker og fungerer rigtig godt, og så står 978poker sådan set i hele den vilde oplevelse med hjem i stuen Selvom vi ikke alle online casinoer.\nDer er eksempelvis en indbetaling på tredje indbetaling. Hvor du kan sende dem en e-mail på bingo@kundesupport.nu, derudover giver det et utroligt underholdende spil. Er dermed gået hen og blevet et enormt spilleudbud på rouletterne, du kan derfor forvente at se hvad de kan det. Hver fredag kan du også har kunne lade sig gøre. Nogle spillere vil blive reklameret for der.


Hvor finder jeg min billet, og hvilke dokumenter skal jeg medbringe på rejsen? | Ofte stillede spørgsmål og svar\nDin bookingbekræftelse og dine rejsedokumenter er blevet sendt til dig via e-mail på bookingtidspunktet. Du kan også finde dem her via vores websted. Du logger på med din e-mailadresse og dit bookingnummer. I højre kolonne i toppen finder du "Udskriv min bekræftelse", og lidt længere nede på siden finder du "Rejsedokumenter".\nUdskriv bekræftelsen, og medbring den på turen sammen med et gyldigt pas. Hvis du har booket hotel, vil din hotelvoucher ligge sammen med bekræftelsen. Den skal du fremvise, når du tjekker ind på hotellet.\nUdskriv rejsedokumentet, og medbring det på turen sammen med et gyldigt pas. På rejsedokumentet finder du flyselskabets bookingnummer og dit billetnummer.\nDu kan finde de seneste flyoplysninger på flyselskabets hjemmeside eller via www.checkmytrip.com, www.tripcase.com eller www.viewtrip.com. Her kan du også finde billetnummer og flyselskabets bookingnummer, som opdateres inden for 24 timer efter bookingtidspunktet. Som kunde er du selv ansvarlig for regelmæssigt at kontrollere dine flytider på både ud- og hjemrejse via flyselskabets hjemmeside eller de ovenfor foreslåede hjemmesider.\nDu logger på med dit efternavn og bookingnummer. Du må ikke bruge Å, Æ eller Ø, når du indtaster dit navn. For eksempel ÅKERLUND bliver til AAKERLUND, LUNDBÆK bliver til LUNDBAEK, og ÅSTRØM bliver til AASTROEM. (Ü = UE, Å = AA, Æ = AE, Ø = OE).


Sådan starter du et bofællesskab | findroommate helpdesk\nSådan starter du et bofællesskab\nHvad ligger der egentlig i betegnelsen bofællesskab. Det er i princippet hvad man selv gør det til. Generelt er der tale om en bolig, hvor man bor flere personer sammen. Man har sit eget private værelse, mens køkken, badeværelser og eventuelle stuer, kontor med mere er fælles. Der er ingen generelle regler for hvor tæt man skal være på hinanden, og hvor meget man skal være fælles om i hjemmet. Det er helt op til det enkelte bofællesskab, at danne de rammer og normer man ønsker for boligens beboere.\nSå du kan helt selv bestemme hvordan dit bofællesskab skal fungere; om I skal have fælles spisning, faste rengørringsdage, ugentlige møder.. Det aftaler I blot internt, så rammerne er sat.\nHvordan starter jeg et bofællesskab.\nFor at lave et bofællesskab skal du bruge en bolig, der er egnet til bofællesskab, som altså indeholder værelser til flere personer. Dertil skal du også bruge nogle roommates til at fylde boligen ud med.\nOg hvad kommer så først- boligen eller roommates? Det er lidt ligesom ægget eller hånen. Skal man først have boligen sikret eller skal man sørge for at have samlet gruppen af roommates, inden man finder boligen?\nDu kan gøre begge dele. Du kan starte med at finde den bolig, du gerne vil bo i, og derefter finde det antal roommates, som passer til boligen, men du kan også finde de roommates, du ønsker at bo sammen med, og derefter finde en passende bolig, som kan rumme alle roommates.\nJeg vil dog anbefale at du først finder de roommates, du skal bo sammen med, så du ikke ender med at stå med en dyr 4 værelses lejlighed og ingen roommates til at dele udgifterne med.\nDu kan altid starte med at forhøre dig i dit netværk, om nogen af dine venner eller bekendte kunne tænke sig at gå sammen om at starte et bofællesskab. Er der ingen i dit netværk, der bider på eller mangler I én eller flere personer, kan du søge efter roommates her _Find roommates__. _\nTag et kig på de forskellige profiler, og find dem, der søger bolig i samme område som dig. Hvis du finder nogle profiler, du tænker kunne være gode, potentielle roommates, kan du kontakte dem, og mødes til en snak, så I kan se hinanden an, og vurdere om I kan vil være gode roommates.\nDet er en god idé at forventningsafstemme og tale om hvordan I hver især ser på dét at bo i bofællesskab, og hvad I ønsker for livet i et bofællesskab. Så kan I bedst vurdere om I ønsker det samme, hvilket vil give den bedste dynamik i det kommende bofællesskab. Dermed udgår I også ærgerlige situationer hvor man flytter sammen uden helt at vide hvad hinanden forventer, og indser et par måneder efter, at I ikke fungerer som roommates.\nDer er en masse store 3-4 værelses lejligheder ledige i store byer som Aarhus og København. De er ledige, da de er for dyre at bo i alene, som mange jo foretrækker at gøre. Derfor er de perfekte til bofællesskaber og da der er ikke lang venteliste på denne type bolig, er det relativt nemt og hurtigt at få fingrene i en bolig passende til bofællesskaber. Du kan gå på enhver boligside og finde mange ledige 3-4 værelses lejligheder.\nSe de ledige lejligheder på findroommate her _Find bolig til bofællesskab_\nNår både bolig og roommates er fundet, er det bare om at flytte ind og påbegynde hverdagen som roommates i jeres nye bofællesskab.


10- Islamismen som religiøs manifestation ( Der er ingen kaviar i religionen, 2.del)\nSom religiøs manifestation er islamismen kun religiøs af navn, men ikke af gavn.\nIslamisterne laver politik i en religions navn.\nLangt fra at være en fortsættelse af den islamiske tradition, som det påstås af Brix & co. (s.12 og passim), udgør islamismen en uheldig politisering af det religiøse budskab.\nDet er i denne forbindelse symptomatisk, at de fleste blandt islamismens førende ideologer - med Khomeini som den vigtigste undtagelse - alle er intellektuelle, der anfægter ulemas traditionelle "kvietistiske" indstilling til det politiske liv: det gælder inderen al Mawdudi (1903-1979), egypterne Hassan al Banna (1906-1949) og Sayyid Qutb (1906-1966) samt iraneren Ali Shariati (1933-1977).( Se herom: Guolo, Il fondamentalismo islamico, 2002,ss. 3-68 samt Mamdani,op.cit.,s.47).\nKhomeini (1902-1989) er selv en yderst atypisk eksponent for den islamiske gejstlighed.\nPersonligt forfulgt af Shahen, hvis hemmelige politi SAVAK myrder hans søn Hadji Mustafa, under sit langvarige eksil i Najaf (Irak) og i Frankrig udvikler han teorien om den retfærdige retlærds regering (vilâyat-i faqih) - en teori, som i overordentlig grad bygger på forestillingen om den skjulte imam, den Messias-skikkelse, der er typisk for den iranske shiisme - men som er totalt fremmed for sunnismen.\nDet er taskenspilleri fra Brix & co.´s side , at de under deres summariske og ekstremt rodet behandling af islamismens historie, fortier to yderst vigtige forhold:\n1) Khomeinis udnyttelse - i politisk øjemed -af den shiitiske Messias-forestilling\n2) den rolle, den iranske intellektuel Ali Shariati har spillet som forløber for den khomeinistiske revolution.\nI denne forbindelse er det vigtigt at hæfte sig ved den omstændighed, at Ali Shariati (som aldrig nævnes i "I krigens hus") forfægtede en politisk islam, der satte den sociale retfærdighed i højsædet (jf. Guolo, s. 64).\nAlene af denne grund er det yderst reduktivt at sætte lighedstegn mellem islamisme og nazisme.\nIslamismen kan ikke forstås til bunds, med mindre den anskues som et resultat af Vestens og islams fælles historie.\nLyder det komplekst? Det er faktisk en forenkling, for Sovjetunionen har også givet sit bastante bidrag til islamismens opståen.\nSkal vi undgå historieløshedens magelighed og dens bekvemme dæmoniseringer, kan vi forsøge at anskue islamismen ud fra en historisk optik, og overveje, om det giver mening at læse islamismen i lyset af to store vendepunkter i Europas historie:\n1)den franske revolution\n11-Islamismen som politisk ideologi og som resultat af alliancesystemets sammenbrud\nIslamismen leder tanken hen til den franske revolution, fordi den stiller sig op mod de gamle magthavere: de forskellige marionetstater i USA´s og (indtil 1989) i Sovjetunionens sold. Mod denne parallel kan man indvende, at den franske revolution var sekulær, mens islamisterne snarere er i slægt med den kontrarevolutionære, katolske bondehær, som udkæmpede Vendée-krigen 1793-96. Indvendingen tager imidlertid ikke højde for, at mange islamistledere ikke er ulema, men intellektuelle (lærere, læger, ingeniører ), som anklager ulema for deres accept af den uretfærdige hersker.\nMen man kan også forsøge sig med en anden parallel: Skræller man den pseudoreligiøse overflade, fremtræder islamismen faktisk som den muslimske pendant til de mest forskelligartede ideologier, som prægede Europa omkring 1848. Set i dette perspektiv fremtræder islamismen som et stort ideologisk sammensurium, der spænder fra nationalisme til panislamisme, fra socialisme til anarkisme samt fra kommunisme til imperialisme. Osama bin Laden & kumpaner er islams anarkister.\nMen islamismen skal også i allerhøjeste grad betegnes som et produkt af alliancesystemet samt et resultat af dets sammenbrud.\nFor at komprimere en meget kompleks sammenhæng på ganske få linier: indtil 1989 blev den islamiske verden holdt sammen og i skak af konfrontationen USA-Sovjet. Med Murens fald kollapser dette system totalt – og USA reviderer straks et par af sine alliancer: den med de afghanske mujahidin (hvis mod ellers var blevet lovprist i filmen Rambo 3 - til stor glæde for pastor Krarup) og den med Saddam Hussein.\nMurens fald, som Francis Fukuyama identificerede med historiens afslutning, lukkede i virkeligheden op for den Pandoras æske , hvor nogle af historiens trolde sov, som ånden i Aladdins lampe.\nIslamismen er den temmelig intetsigende betegnelse på nogle af disse trolde.\nIslamismen er altså et meget komplekst fænomen - og der er utvivlsomt sider ved den, som vi må anse for yderst farlige og som vi må bekæmpe med beslutsomhed.\nSagt på en anden måde: Såfremt det er rimeligt at se på islamismen som den islamiske verdens svar på 1848, vil islamismen berede os mange overraskelser, men de behøver ikke at være dårlige alle sammen.\nHusk på: når det kommer til stykket, blev noget så tilforladeligt som det danske socialdemokrati også født i 1848 – det år, hvor Marx og Engels skrev det kommunistiske partis manifest. Men inden Socialdemokratiet blev tilforladeligt, skete der ting og sager i Europa. Tænk på Pariserkommunen i 1871. Eller på Italien i 1898: da skød den italienske hær på Milanos sultende folkemængde og Turati, socialisternes leder, endte i fængsel som urostifter. Nogle år før var danskerne Louis Pio og Harald Brix også endt i fængsel for undergravende virksomhed. En interessant detalje: Pio gjorde brug af meget religiøs retorik, skriver den Store Danske Encyklopædi. Sammenblandingen af religion og politik er ikke noget muslimsk monopol.\n12-Brix & co.’s mentale ramadan\nBlandt alle de små og store ånder, der befolker den islamistiske galakse – fra Fatih Alev til Sayyid Qutb og fra Khomeini til den anonyme forfatter af Nørrebro-fatwaen – er der én, som i særpræget grad formår at mobilisere Brix & co.’s stærkeste aggressioner.\nNavnet er Tariq Ramadan.\nJeg har spekuleret på årsagerne til denne udtalte modvilje. Jeg gætter på, at de ligger i, at Ramadan er – alt efter smag og behag – islamismens eller reform-islams klogeste hoved, og samtidig er han en mand, som det er uhyre vanskeligt at blive klog på.\nProblemet med Tariq Ramadan er, at han spiller dobbelt spil (jf. Jørgen Ullerups artikel om Caroline Fourests bog ”Frère Tariq” i Jylland Posten 20.10.04): han taler som fundamentalist over for muslimer – og som liberal muslim over for ikke muslimer.\nJeg har læst Tariq Ramadans bog ”At være europæisk muslim”, og den efterlader hos mig indtrykket om en yderst velbegavet intellektuel, som formår noget sjældent og uhyre tiltrængt: at bygge bro mellem fundamentalismen og reform-islam.\nAt han derved fremstår som dobbeltspiller, er ganske vist.\nMen hverken Caroline Fourest eller Jørgen Ullerup strejfes af tanken om, at mange islamister kan beskylde Tariq for at være mere europæer end muslim.\nUanset hvor tvetunget han måtte tale, er Tariq Ramadan i gang med et vigtigt arbejde: at skabe et analytisk værktøj – et sprog -, der vil muliggøre fornyelsen af islam på islams egne betingelser. Hvilket jeg anser som et håb for fremtiden. Fordi den fornyelse, Ramadan tilstræber, vil sætte muslimerne i stand til at artikulere sig politisk – og demokratisk – uden at give køb på deres muslimske identitet.\nMen det er netop det, som ikke huer Brix & co.\nI deres nyfundamentalistiske tilgang til islams realiteter ser de i Tariq Ramadan en sparringspartner, der ikke er barbarisk nok til at blive stemplet som tilhænger af den perfekte sharia, den altomfattende umma og den tredje jhad.\nRamadans alt for indviklede ræsonnementer har Brix & co. vanskeligt ved at følge, især fordi de forudsætter det elementære kendskab til islams kultur, som de i påfaldende grad er blottet for. Derfor diskvalificerer de ham som suspekt ved gang på gang at påpege at han er barnebarn af Hassan al Banna, en af Det Muslimske Broderskabs grundlæggere.\nBrix & co. er ikke klar over, at de ved deres hetz mod Tariq Ramadan er indirekte med til at støtte islamismens sorteste højrefløj.\nPå side 179 – efter at have redegjort for Ramadans mere eller mindre indbildte forbindelser til fundamentalistiske kredse, skriver de:\n” Når Tariq Ramadan opfordrer unge muslimer til at engagere sig i samfundet, er det derfor vanskeligt at opfatte det som andet end en opfordring til at arbejde for en islamisering af samfundet”.\nJeg vil senere opholde mig lidt ved den særprægede form for logik, Brix & co. benytter sig af. Her er det værd at understrege, hvordan præmissen (”muslimske unge skal uddanne sig”) kobles vilkårligt sammen med konklusionen (”med henblik på at islamisere samfundet”) uden at der i virkelighed er nogen logisk sammenhæng mellem præmis og konklusion, idet uddannelsen meget vel kan føre til, at mennesker begynder at tænke med deres eget hoved – og desuden indebærer uddannelsen i reglen en højere social status – og hvem siger, at velbeslåede muslimer nødvendigvis vil interessere sig for at islamisere samfundet? Nogle vil gøre det, men de fleste vil nok tænke på at nyde forbrugersamfundets goder (jf. Olivier Roy, Den globaliserede islam, s. 114).\nVed at opfordre de muslimske kvinder til at gå med slør, gør Tariq Ramadan knæfald for islams bigotter. Men når han opfordrer kvinderne til at uddanne sig, anviser han den sikre vej mod kvindernes frigørelse. Derved adskiller han sig radikalt fra wahhabisterne, der opfordrer til tørklæde (eller burka) + fordummelse.\n13-Sharia, umma og jihad\nWahhabisterne falder perfekt ind i Brix & co.’s nyfundamentalistiske forståelsesrammer.De kan nemlig problemløst puttes ned i de tre store kasser, der hedder sharia, umma og jihad.\nGiver man sig tid til at læse Ramadans ”at være europæisk muslim”, opdager man imidlertid, at sharia er alt andet end en entydig størrelse.\nSom jurist og uddannet i romerrettens verdslig-rationalistiske tradition, kan jeg kun afvise shariaens grundlæggende forestilling om den gudgivne lov. Som europæer er jeg også modstander af, at denne lov vinder indpas på europæisk jord.\nMen efter at have sat mig lidt ind i islams historie, må jeg erkende, at tingene stiller sig anderledes for store dele af den muslimske verden: de folkemasser, som i shariaen ser et værn om deres muslimske identitet samt et løfte om den snarlige realisering af de demokratiske lighedsidealer, som det oprindelige muslimske samfund baserede sig på.(jf. qâdiens rolle, s.12)\nShariaen er også stening, piskning og afhugning af lemmer – vil man indvende.\nMen netop her bliver Tariq Ramadan interessant:\n”Koranens ægthed er per definition fastlagt, men hovedparten af de vers, der indeholder juridiske afgørelser må underkastes analyse, kommentarer og fortolkninger, som det også gælder hadither, der for hovedpartens vedkommende kan gøres til genstand for spekulation, både hvad ægthed og betydning angår”. (At være europæisk muslim, s. 107)\nMed andre ord: sharian skal omfortolkes – i pagt med den oprindelige ånd, men samtidig i harmoni med det pågældende lands kultur og med nutidens krav.\nForestillingen om den perfekte sharia, som Brix & co’ ophøjer til et af hovedkendetegnene ved islam, er en saga blot hos Tariq Ramadan.\nAngående umma-begrebet: hvordan i alverden kan man tillægge det nogen værdi, når man betænker, hvor splittet islam altid har været, delt som den er på tryds og tværs af geografiske grænser, sprog og etnier?\nAngående jihad: når det for muslimerne er så attråværdigt at dø i kamp, hvordan kunne de dog finde på, at lade slaver kæmpe for sig – hvad enten de hed mamelukker (af det arabiske ord mamlûk=slave) eller janitsharer (I krigens hus, s. 88)?\nHermed er vi fremme ved\n14-Brix & co.’s nylogik\nUdover at være nyvulgærmarxister, nyimperialister og nyfundamentalister, har Brix & co. også opfundet deres egen form for nylogik.\nDet ville tage alt for lang tid at gennemgå alle de gakkede ræsonnementer og de mange selvmodsigelser, som ”I krigens hus” myldrer med.\nTillad mig at fremføre nogle få eksempler.\nIfølge Brix & co. er islamisme det samme som islam. Som bevis på rigtigheden af deres tese anfører de det svar, som ayatollah Muhammed Hussein Fadlallah i 1992 gav på spørgsmålet, om han foretrak at blive kaldt islamist eller fundamentalist. Svaret lød som følgende:\n” Efter at have tænkt en del over sagen, forekommer det mig tilstrækkeligt at bruge ordet ’muslimsk’ , som omfatter alle de aktiviteter, der foregår inden for islams rækkevidde eller i islams egen fold ” (Monday Morning, Beirut, 10.august 1992) (I krigens hus, s.12)\nMen hov! Hvad får vi at vide om Brix & co.’s sandhedsvidne? At han er Hizbollahs åndelige leder. De tre ubetalelige kandestøbere undlader at fortælle – eller også er de intetanende om det –at Hizbollah betyder Allahs parti.\nSkulle Fadlallah på den baggrund hævde, at islamisme er andet end islam, er som at forestille sig, at en falskmønter vil udbasunere, at hans pengesedler er falske.\nEt andet eksempel på Brix & co.’s særprægede form for logik oplever vi på side 195 – i det kapitel, der bærer overskriften ”Konklusion og udblik”.\nKonklusionen hviler på et i alle henseender fantastisk dokument: Nørrebro-fatwaen.\nHvad denne fatwa helt nøjagtigt går ud på, kan man ikke danne sig et klart billede af, da ” I krigens hus” kun bringer udvalgte udpluk fra den.\nI et af udplukkene bedyres, at ” danske kvinder lever urent og drikker og knepper med nye mænd hver weekend…Den hellige profet har givet os Koranen og vores tro er stærkere end alle vestens våben. Vi har vores love og regler fra Allah. Men danske politikere er korrupte og vil blive valgt hvert 4. år og laver hele tiden nye love, mens vore love og regler gælder til evig tid”.\nDenne såkaldte fatwa er blevet beskyldt for at være et falsum. Flere indicier tyder på, at beskyldningen er velbegrundet.\n1.Fatwaens afsender angiver sig som ”Tariqah – Hellig Jihad Danmark” – men fatwaen er faktisk anonym, idet ingen (inkl. Brix & co.!) kender til en organisation med dette navn\n2.Hvorfor bliver en løbeseddel, som angivelig er gennemsyret af foragt for dansk kultur, skrevet på dansk og ikke på et af islams hovedsprog (arabisk, tyrkisk, urdu, farsi)?\n3.Hellig jihad er en mærkelig sammenstilling – en muslim ville ikke betegne jihad som hellig, men snarere tale om jihad for Guds skyld eller på Guds vej(fi sabîlillahi). I øvrigt betyder jihad i forvejen hellig krig – så udtrykket er en ubehjælpsom dobbeltkonfekt\nAlle disse indicier – i forening med det platte ordvalg – kunne tyde på, at fatwaen er opstået i et pæredansk bodegamiljø med tilknytning til den yderste højrefløj.\nTil sidst: 1)hvorfor bruger forfatterne et dokument, som er tvivlsomt alene af den grund, at det er anonymt? 2) Forfatternes troværdighed ville have vundet ved at de bragte en fotokopi af fatwaen som dokumentationstillæg. Eftersom de ikke har gjort det kommer deres ligning islam= højreekstremistisk bevægelse til at bygge på et delvist referat af et sandsynligt falsum.\nTiden er nu inde til at knytte et par ord til bogens konklusion, der kan læses øverst på side 197:\n15-Islam – en højreekstremistisk bevægelse.\nVil man hurtigt danne sig et indtryk om Brix & co.’s seriøsitet, kan man nøjes med at nærlæse siderne 197-199 i deres bog, hvor forfatternes nylogik bliver til et festligt fyrværkeri af grove selvmodsigelser og haltende syllogismer.\nLigningen islam=nazifascisme modificeres nederst på side 197, hvor der står:\n”islam som totalitær politisk bevægelse har berøringspunkter med det yderste fascistiske og nazistiske højre” (mine understregninger).\nHer står der ikke længere, at islam=nazifascisme, men at islam som totalitær politisk bevægelse har berøringspunkter med nazifascismen.\nForfatterne gør sig med andre ord skyldige i dårlig argumentationsform, idet de undervejs i deres bevisførelse udskifter leddene i deres ræsonnement.\n”Islam” og ”islam som totalitær politisk bevægelse” er langt fra identiske størrelser.\nLigeledes er der en stor forskel mellem at sige, at islam er lig med nazifascismen og at islam har berøringspunkter med nazifascismen.\nForfatternes nylogiske artisterier fortsætter på næste side, hvor nazisternes Volksgemeinschaft af racerene germanere sidestilles med den islamiske umma.\nHertil må det bemærkes, at ligningen islam=nazifascisme er på umærkelig vis blevet erstattet med ligningen islam=nazisme, idet hverken Mussolinis fascister eller Francos falangister sorterer under kategorien racerene germanere.\nYderst interessant er det desuden, at forfatterne sidestiller den nazistiske raceteori med den muslimske umma-forestilling.\nEr sidestillingen plausibel inden for rammerne af Sayyid Qutbs vanvittige jâhilîya-teori (jf. Buruma & Margalit, s.124 flg),er den totalt forvrølet i virkelighedens verden, som det fremgår af Saddam Husseins gasning af de muslimske kurdere i går og af bombeterroren mod de irakiske shiiter i går og i dag.\nPå side 199 står der:\n" Forbindelsen mellem det yderste højre blandt islamister og vestlige nazister har holdt sig til vore dage..."\nUdsagnet er bemærkelsesværdigt af to grunde.\n1) religionen islam er nu blevet erstattet med islamisterne, dvs. de mennesker, der udnytter islam i politisk øjemed\n2) formuleringen "det yderste højre blandt islamisterne" implicerer, at der også må eksisterere et islamistisk yderste venstre samt alt det, der ligger mellem de to yderpoler: den islamistiske marais (sumpen), for nu at bruge terminologien fra den franske revolution.\nMed andre ord: ligningen islam= nazifascisme, der stråler i al sin (bondefangende) glans øverst på side 197 er nu skrumpet ind til påstanden om, at der er elementer ved islamismen, der har berøringspunkter med nazismen.\nFor at nå frem til denne det-siger-sig-selv-konklusion har Brix & co.brugt 200 sider samt over 400 noter, hvor de har slået islam i hartkorn med islamismen (passim), Fatih Alev med ayatollah Khomeini (s.185), Sayyid Qutb med ulema (s.25), taliban med khomeinismen (s.125), al Mawdudi med Tariq Ramadan (s.12)\n- islam er en religion og islamismen er en politisk bevægelse\n- Fatih Alev er en moderat sunnit og Khomeini en yderliggående shiit\n- Sayyid Qutb angreb ulema for at være korrupte tilhængere af de herskende magthavere (Guolo, s. 20)\n- taliban er patriarkalske wahhabister, hvorimod khomeinismen tillader en islamisk feminisme og ser positivt på flere og flere uddannede kvinder (Guolo, ss. 72-80)\n- al Mawdudi er en islamistisk leninist, hvorimod Tariq Ramadan forsøger sig som brobygger mellem en fornyet islam og Europas demokratiske tradition.\n16-Brix & co.´s fortielser\nInteressant er desuden hvad Brix & co. har fortiet.\n- De har ikke omtalt al Ghazali, selv om han inden for islams politiske tradition er langt vigtigere end Ibn Taymiyya (I krigens hus, s. 113; Guolo, s. 4)\n- De har ikke omtalt Pakistans åndelige leder Muhammed Iqbal (1877-1938), selv om hans originelle syntese af sharia-tænkning og beundring for vestlig kultur (han havde læst i Cambridge og var blevet dr.phil. i Heidelberg) var et seriøst forsøg på at sammensmelte islamisk tradition og vestlig modernitet (Buruma,ss. 123-24)\n- De har overset, at jâhilïya-begrebet er en af hjørnestenene i Sayyid Qutbs " tænkning"\n- Sidst men ikke mindst har Brix & co. valgt at glemme det allervigtigste: Amerikas Forenede Stater har stået faddere til den islamiske terrorisme.\nDet skete i perioden 1985-1989, hvor USA gennem CIA og den pakistanske efterretningstjeneste ISI, forvandlede udvalgte steder i Afghanistan og Pakistan til den væbnede islamismes hvervekontorer og træningslejre.\nVia udliciterede projekter, forstås.\nSom bekendt var denne privatiserede jihad til stor skade for de sovjetiske besættelsestropper. Derimod er det mindre kendt, at den glædede de frivillige i tusindtal, som kom til Afghanistan og Pakistan fra alverdens muslimske lande.\nEn af disse frivillige var en ung saudi araber, der hed Osama bin Laden.\nDenne opbyggelige historie bliver fortalt med stor detaljerigdom i Mamdanis bog "Good muslim, bad muslim"(se især siderne 119-177). Mamdani skriver blandt andet:\n" Probably the most subversive effect of the privatized jihad was on the madrassahs (koranskoler,PC), many of which were turned into politico-military training schools. The point was to integrate guerrilla training with the teaching of Islam and thus create "Islamic guerrillas" (s.136)\nLæs videre i Mamdanis bog, hvordan disse tusindtallige "Islamic guerrillas" efter 1989 opererede videre rundt omkring i den islamiske verden takket være den terroristiske know-how, de havde erhvervet sig med CIAs kyndige assistannce.\nTro det eller ej, er jeg tilhænger af den siddende regerings indvandringspolitik.\nJeg mener endda, at regeringen burde tage to skridt til:\n- forbyde Hizb-ut-Tahrir\n- indføre tørklædeforbud i skolerne.\nJeg er ingen fjende af islam, men heller ikke nogen tilhænger af uindskrænket tolerance over for alt det, der gøres i islams navn.\nEngang blev Gandhi spurgt:\n" What do yo think about Western civilisation?"\n" It could be a good idea", svarede han.\nJeg tror, jeg ved, hvad Gandhi mente. Selv om jeg er bevidst om den europæiske kulturs skyggesider, mener jeg, at den rummer værdier, som det er værd at kæmpe for. En af disse værdier er den tradition for kritisk og hæderlig meningsudveksling, som bl.a. Erasmus af Rotterdam og Spinoza stod for. Kimen til denne tradition blev lagt i middelalderen under universiteternes kamp mod den katolske gejstligheds krav om dogmatisk ensretning. Lad os minde muslimerne og os selv om, at arabisk filosofi spillede ikke nogen uanselig rolle i udviklingen af denne tradition, som voksede sig stærkere og stærkere under Renæssancen for så at triumfere under Oplysningstiden.\nIdag trues denne tradition af et dobbelt barbari.\n- Den første trussel kommer fra islamistisk kant, og har på det seneste ført til mordet på Theo van Gogh og til overfaldet på en lektor fra Cartsen Niebuhr Instituttet. Begge handlinger er udtryk for afskyelig fascistisk vold.\n- Den anden trussel repræsenteres af den salonfähige kryptofascisme, der kommer til syne, når velformulerede europæere (f.eks. italieneren Oriana Fallaci) dæmoniserer islam ud fra en selvretfærdig uvidenhed om Vestens historie.\nSådan en uvidenhed har vi ikke råd til.\nHannah Arendt, hvis bog om det totalitære herredømme burde være pligtlæsning i alle europæiske skoler, var overbevist om, at der eksisterer en snæver sammenhæng mellem historiebevidshed og politisk kløgt.\nSidstnævnte kan vi ikke undvære.\nFor noterne og litteraturhenvisningerne se venligst: LITTERATURLISTE TIL "Kritik af I krigens hus" eller klik på følgende link:


De 4 mest næringsrige grøntsager - VIFAB\nDe 4 mest næringsrige grøntsager\nPost published:19 maj 2022\nDet er ingen hemmelighed, at grøntsager – som er fyldt med fibre, vitaminer, mineraler og antioxidanter – er et must-have i en sund kost.\nDe er også mættende, smagfulde og perfekte til en række forskellige retter, såsom salater, supper, smoothies og sandwich.\nFaktisk, når jeg føler mig kreativ, elsker jeg at give retter som pizza og pasta et nærende twist ved at samle grøntsagerne og eksperimentere med nye eller interessante ingredienser fra produktsektionen.\nSelvom alle grøntsager er sunde, skiller flere sig ud for deres tilførsel af næringsstoffer og kraftfulde sundhedsmæssige fordele.\nHer er 5 af de mest næringstætte grøntsager, der er tilgængelige.\nLige nu: Få 100 kr. i rabat på dagligvarer, når du handler online hos Gorillas. Brug blot vores Gorillas rabatkode, som du finder her.\nDenne grønne grønne topper listen som en af de mest næringstætte grøntsager.\nDet skyldes, at 1 kop (30 gram) rå spinat giver 16% af den daglige værdi (DV) for vitamin A plus 120% af DV for vitamin K – alt sammen for kun 7 kalorier.\nSpinat har også antioxidanter, som kan hjælpe med at reducere din risiko for sygdom. En undersøgelse viste, at mørke bladgrøntsager som spinat er høje i betacaroten og lutein, to antioxidanter, der er forbundet med en nedsat risiko for kræft.\nEn anden undersøgelse antydede, at spinat kan gavne hjertesundheden ved at hjælpe med at reducere blodtrykket.\nGulerødder er fyldt med vitamin A og leverer 119 % af DV på kun 1 kop (128 gram).\nDe indeholder også betacaroten, en antioxidant, der giver deres livlige orange farve og kan hjælpe med at forhindre kræft. Din krop omdanner denne forbindelse til vitamin A.\nFaktisk associerede en undersøgelse blandt mere end 57.000 mennesker at spise mindst 2-4 gulerødder om ugen med en 17 % lavere risiko for tyktarmskræft i det lange løb.\nEn gennemgang af 18 undersøgelser viste, at gulerødder også kan reducere risikoen for lungekræft.\nEndelig er disse populære rodfrugter høje i mange andre vigtige næringsstoffer, herunder kalium og vitamin C og K.\nBroccoli er rig på en svovlholdig planteforbindelse kaldet glucosinolat, såvel som dets biprodukt sulforaphane.\nForskere i dyre- og reagensglasstudier har i vid udstrækning undersøgt sulforaphanes evne til at beskytte mod kræft.\nDenne korsblomstrede grøntsag kan også hjælpe med at forhindre andre typer kroniske sygdomme.\nEn lille undersøgelse viste, at broccolispirer reducerede niveauet af flere markører for inflammation, som er blevet forbundet med kroniske tilstande såsom hjertesygdomme.\nKun 1 kop (91 gram) rå broccoli giver 77% af DV for vitamin K, 90% af DV for vitamin C og en god mængde folat, mangan og kalium.\nBroccoli er samtidig en ret klimaneutral spise, der ikke belaster miljøet unødvendigt.\nHvidløg har været brugt som lægeplante i årtusinder.\nDens vigtigste aktive forbindelse er allicin, som har vist sig at hjælpe blodsukker og hjertesundhed.\nI en 3-måneders undersøgelse med 90 personer havde de, der tog 1.600 mg hvidløgspulver om dagen, signifikante reduktioner i mavefedt og fald i blodtryk og triglyceridniveauer sammenlignet med placebogruppen.\nHvidløgspulvertilskud førte også til forbedringer i insulinresistens, en tilstand, der kan bidrage til type 2-diabetes.\nEn anden gennemgang af 33 undersøgelser viste, at hvidløg sænkede kolesterolniveauer og forbedret blodsukkerkontrol, hvilket kan støtte dem med hjertesygdomme eller type 2-diabetes.\nPlus, selvom der er behov for yderligere forskning, tyder reagensglas og dyreforsøg på, at allicin har stærke kræftbekæmpende egenskaber.\nSkihjelm: Din guide til sikkerhed på pisten


Tegnsprogstolkning - CFD\nForside / Tolkning / Tolkesituationer / Sygehus og sundhedsvæsen\nFor at sikre at informationer om sygdom og behandling udveksles korrekt og forståeligt mellem behandleren og patienten, bør en tegnsprogstolk være til stede.\nSygdom og kontakt med sundhedssystemet kan opleves som en stor belastning, og under de forhold kan det være særligt vanskeligt at kommunikere via tolk. Derfor er det oftest en fordel at afsætte længere tid end normalt til en samtale med en patient, der anvender tegnsprog.\nTolken er udelukkende formidler\nTegnsprogstolken kender ikke nødvendigvis patienten og har heller ikke et nærmere kendskab til selve sygdomsforløbet. Tolken har desuden tavshedspligt.\nTolken tolker så præcist og loyalt overfor budskabet som muligt, uden at blande sig i samtalen. Alt tolkes direkte. Også samtaler mellem læge og sygeplejerske eller brug af diktafon, som en hørende patient ville opfatte.\nSelvom der er tolk til stede, er det altid en god idé at supplere samtalen med notater omkring de vigtigste informationer som for eksempel medicintype og dosis med mere.\nDu kan tale i det tempo, du plejer. Det er tolkens ansvar at få tolket alt og afbryde, hvis det bliver nødvendigt. Men spørg gerne, hvis du er usikker på, om budskabet er blevet forstået korrekt af patienten.\nTolkens placering i lokalet er vigtig\nØjenkontakt er et meget vigtigt element i tegnsprog. Når tolken også får en stol til rådighed, kan tolkebrugeren og tolken bedre kommunikere i øjenhøjde.\nTolken placerer sig typisk ved siden af behandleren – overfor borgeren, der tolkes til. Denne placering gør det lettere for borgeren at aflæse både tolkens tegnsprog og den talendes kropssprog og mimik.\nHvis borgeren er sengeliggende, stiller tolken sig gerne ved hovedgærdet.


Hvordan til at skære lige hjørner i Crown Molding / Shareoflancaster.com\nSådan tilføjes en metalplade kanalen til en eksisterende ovn Plenum\nIdeer til pergament Faux finish Over mørke rød maling\nSådan installeres Smith + Noble plisseret vindue nuancer\nSådan finder du tidligere ejendom salgspriser\nMyggenet til verandaen\nBark Beetle frastødende\nHvordan man kan reducere træ & værftet affald\nKøkken Remodeling ideer med en flydende mur\nPlanter, der naturligt frastøder myrer\nEn højre hjørne beskriver en indre vinkel, der måler 90 grader. Dette hjørne kaldes ofte en ret vinkel. Interiøret på de fleste hjem har mange hjørner sat i en ret vinkel. Når huset er trimmet med base og krone støbninger, har hver af disse hjørner skal arbejdes med. Problemet med opskæring retvinklede hjørner er, at væggene i de fleste hjem ikke er helt lige, så vinklen på hvert snit vil variere. Andet spørgsmålet handler om hvordan støbning passer. De fleste krone støbninger span eller passer til både væggen og loftet, hvilket betyder at hvert snit er fordoblet eller forværret af de to overflader snittet skal forholde sig til. Disse synes sammen at være meget vanskelige spørgsmål, men tømrere har fundet et trick til at skære installation crown molding i 90-graders hjørner.\n•Crosscut tre stykker af din kroneformen bruge som visuel skabeloner for hver af de standard nedskæringer. Placer den sammensatte gering jig på sammensatte gering sav. Denne jig sidder mod den så hegnet.\n•Anbring skabelon støbning i jig med bunden af den støbning opad. Bunden af kroneformen sidder på en anden vinkel fra toppen, så bunden skal skæres tættest på saven, eller din vinkler vil ikke arbejde. Justere støbning, så bagsiden kanterne, der monteres flush til væg og loft er også flush til hegnet og gulv af jig. Stramme jig, når støbning har været monteret.\n•Sæt først skabelon bestyrelsen i jig med bunden op. Mark board "Inde i stykker." Placer savklinge 45 grader til venstre, når de står saven. Skabelon og jig bør være på venstre side af bladet. Kontroller, at vingen misser jig. Position skabelon bestyrelsen så bladet af saven vil klippe tæt på slutningen af brættet. Skær din højre inde hjørne eksempel.\n•Anbring savklinge 45 grader til højre når de står saven. Skabelon og jig bør være på højre side af bladet. Kontroller, at vingen misser jig. Placer de samme skabelon bestyrelsen bunde op, så bladet af saven vil klippe tæt på slutningen af brættet. Skær din venstre inde hjørne eksempel.\n•Sæt den anden skabelon bord i jig med bunden. Mark board "Uden for nedskæringer." Placer savklinge 45 grader til højre når de står saven. Skabelon og jig bør være på venstre side af bladet. Kontroller, at vingen misser jig. Position skabelon bestyrelsen så bladet af saven vil klippe tæt på slutningen af brættet. Skær din lige udenfor hjørne eksempel.\n•Anbring savklinge 45 grader til venstre når man står overfor saven. Skabelon og jig bør være på højre side af bladet. Kontroller, at vingen misser jig. Placer de samme skabelon bestyrelsen bunde op, så bladet af saven vil klippe tæt på slutningen af brættet. Skær din venstre uden for hjørnet eksempel.\n•Sæt tredje skabelon bestyrelsen i jig med bunden op. Markere board "Splice nedskæringer." Placer savklinge 45 grader til højre når de står saven. Skabelon og jig bør være på venstre side af bladet. Kontroller, at vingen misser jig. Position skabelon bestyrelsen så bladet af saven vil klippe tæt på slutningen af brættet. Skær din splice skære eksempel. Flytte jig og skabelon til den modsatte side af savklinge. Sørg for, at klingen misser jig, og skåret anden enden af samme skabelon bord. Så længe du ikke flytter din sav, passer de to ender sammen i en perfekt splejsning. Placer dine tre skabeloner en fremtrædende plads over eller tæt på saven for nem reference.\n•Sæt en 360-graders justerbar-bladet sande vinkel vinkelmåler mod hjørnet skæres. Hvert blad på denne type af vinkelmåler ser noget lignende en lineal i form. De to ender er forbundet. Når du placerer vinkelmåler mod væggene, vil markeringer på vinkelmåler fortælle dig den nøjagtige vinkel på de to vægge. Dette er normalt 1 eller 2 grader fra 45 til en ret vinkel--vises hjørne.\n•Indstil den nøjagtige vinkel på den sammensatte gering så gering justering. Hold din crown molding niveau i jig og så. Det er ofte nødvendigt at placere savbukke eller har en anden person hold i slutningen af en lang stykke crown molding så det ikke tip og skæres forkert i jig. Sørg for, at jig ikke er i vejen for saven. Gøre din nedskæringer, baseret på dine skabeloner og den nøjagtige vinkel på din væg.\nOprette nye skabeloner til hver type af molding stil du bruger. Disse kan bruges og over hver gang du skære at særlig støbning stil. Den visuelle vejledning af nedskæringerne, skabelonen vil hjælpe du besvare fit spørgsmål, nemt og hurtigt.\nHvordan man kan skære hjørne vinkler på Crown Molding\nHvordan til at installere kroneformen indvendige hjørner\nForskellige hjørner for Crown Molding


» Sådan skriver du den bedste jobansøgning Sådan skriver du den bedste jobansøgning – FindArbejde.dk\nDet kan være hårdt at være jobsøgende, og hver ansøgning kan føles som en kamp. Men når krigen først er vundet, og du er kommet ud på den anden side, så vil det lette hjertet.\nNedenfor vil du finde gode råd til at skrive den bedste jobansøgning, så du ikke skal opfinde den dybe tallerken hver gang, at du ansøger.\nNår man skriver en ansøgning, så skal man være klar over de traditionelle krav til udformningen og indholdet, men man skal også have en forståelse for de uformelle krav til, hvordan man bedst kan sælge sig selv til den nye stilling.\nSom nævnt ovenfor, så skal de formelle krav overholdes.\nDette er krav som:\n– En motiveret ansøgning skal være på én normalside\n– Informationen skal ikke overlappe cv’et. CV’et og ansøgningen skal supplere hinanden\n– Overskrift skal indgå\n– Sørg for at opsætningen matcher CV’ets opsætning.\nGår din ansøgning til et ministerium vil du gerne fremstå faglig, fokuseret og akademisk. Det er nødvendigvis ikke det samme, når du skriver til en mindre privat virksomhed, hvor de personlige forhold er særligt vigtige. Tænk derfor over tonen i din ansøgning.\nFind fokus og hold rød tråd\nEt godt udgangspunkt er at brainstorme og finde ud af hvilket indhold, der skal være i ansøgningen, og hvilket fokus den skal have. På denne måde bliver din ansøgning skarp og motiveret. Dit fokus skal være din røde tråd i dit materiale.\nFang modtagerens opmærksomhed\nDiverse undersøgelser har vist at arbejdsgiverne kun kort skimmer ansøgninger. Det betyder altså, at du kun har meget lidt tid til at vække deres interesse. Din introduktion skal derfor fremhæve din motivation, fange modtagerens interesse og vise, at du er den bedste kandidat til den søgte stilling.\nEndnu engang skal du tænke på, at læseren ikke bruger lang tid på at læse din ansøgning. Kom derfor hurtigt og præcist til sagen, og nævn kun det vigtigste.\nGiv eksempler og mindre historier\nKonkretiser og giv eksempler på de erfaringer, du beskriver. På den måde kan virksomheder nemmere få en forståelse for de ting, du kan tilbyde dem.\nOvervej hvornår du benytter punktopstilling\nPunktopstilling sparer plads og opsummerer. Brug punktopstilling til at opsummere mindre relevante erfaringer, eller vise diverse sprog og it-kompetencer. Husk dog at punktopstilling forkorter, og man herigennem kan miste relevant baggrundsviden.\nAfslut med at lægge op til en jobsamtale\nLæg op til at du skal inviteres til jobsamtale. For at give ansøgning lidt kant kan du forsøge at komme med konkrete forslag eller en lille historie, som man først kan få en afslutning på til en jobsamtale. Det vil vække læserens interesse for dig.\nFå nogen til at give dig feedback før du sender\nFå en ven, et familiemedlem eller en kollega til at læse korrektur. Spørg også ind til, hvad de synes om det indholdsmæssige. På denne måde får du et godt billede af, hvordan modtageren måske vil reagere på din ansøgning.\nForrige indlægForrige 5 sjove jobs til dig\nNæste indlægNæste Sådan laver du det perfekte CV


Folkets tjener går hovedbrud og ny valgsejr i møde - Magasinet Europa\nTre måneder efter Volodymyr Zelenskij vandt præsidentvalget i Ukraine, står hans parti til at blive det største ved parlamentsvalget på søndag. Men for at sikre sig et flertal bag sin nye regering bliver Zelenskij formentlig nødt til at samarbejde med enten gasprinsessen, chokoladekongen, rockmusikeren eller Putins ven.\nMeget er blevet klarere i forhold til, hvem Volodymyr Zelenskij er, siden han brød ud af fiktionens verden som ukrainsk præsident i tv-serien Folkets tjener for at tiltræde i selvsamme rolle i virkelighedens verden, efter han i april vandt den største sejr nogensinde ved et ukrainsk præsidentvalg.\nMen meget blafrer også fortsat i vinden i forhold til, hvad den 41-årige tidligere komiker mener og vil gøre, alt imens ukrainerne forbereder sig på endnu et valg på søndag den 21. juli – denne gang til parlamentet.\nEt valg, som Zelenskij fik godkendelse af forfatningsdomstolen til at fremrykke i håb om at styrke sit politiske manøvrerum og øge opbakningen til sit parti, der bærer samme navn som hans tv-serie.\nDet, vi først og fremmest er blevet klogere på, er, at Zelenskij går til valg på at støtte en pro-vestlig udenrigspolitik ligesom sin forgænger Petro Porosjenko. På statsbesøg til Bruxelles, Paris og Berlin i juni udtrykte Zelenskij over for Stoltenberg, Merkel og Macron, at Ukraine fortsat aspirerer mod medlemskab af EU og NATO, hvilket også er nævnt i partiets 16-punkts partiprogram.\nI forbindelse med statsbesøgene slog Zelenskij også fast, at fredsforhandlinger med russisk-støttede separatister i Østukraine er udelukket, og i et interview med Tysklands største tabloidavis Bild opfordrede Zelenskij tysk erhvervsliv, som tidligere har kritiseret sanktionskursen over for Rusland, til fortsat at støtte op om linjen mod landet.\nDertil svarede Zelenskij på spørgsmålet om, hvad han vil sige til præsident Putin, hvis fredsforhandlingerne genoptages i det såkaldte Normandiet-format mellem Tyskland, Frankrig, Rusland og Ukraine:\n”Lad os starte med den kendsgerning, at Donbass og Krim er Ukraine.”\nOm Zelenskij gentog budskabet over for Putin, da de to statsledere havde deres første telefonsamtale i sidste uge om blandt andet Krim og Donbass, ved vi ikke.\nMen Kreml overvejer for tiden, om de vil imødekomme Zelenskijs initiativ til at mødes i Minsk til nye fredsforhandlinger med de andre vestlige stormagter. Et forhandlingsspor, som Putin udtrykte sin fortsatte støtte til på G20-topmødet for nylig.\nNoget andet, vi ved om Zelenskij, er, at hans ambition om at krydre ukrainsk politik med nye ansigter ser ud til at lykkedes. Får hans parti omkring 45% af stemmerne på søndag, som meningsmålingerne forudser, bliver partiet parlamentets største, hvilket sikrer ham i omegnen af 120 ud af i alt 424 pladser.\nBemærkelsesværdigt er det, at ingen af de 120 kandidater fra Zelenskijs parti, der står til at blive valgt ind, tidligere har været medlem af parlamentet eller bestredet en politisk toppost. Dertil er det et ungt felt, hvor de fleste er sidst i 20erne og mellem 30 og 40 år, og kandidaternes professionelle baggrunde er noget broget.\nMange har en karriere inden for jura, det merkantile, medieverdenen og anti-korruptionsarbejde, mens nogle har været aktivister i Majdan-bevægelsen til forskel fra andre kandidater, der støttede den afsætte pro-russiske præsident Viktor Janukovitj, heriblandt partiets spidskandidat Dmytro Razumkov.\nHvad det vil betyde, er uklart, ligesom det også er uvist, i hvor høj grad den famøse oligark Igor Kolomoiskij påvirker kandidaterne og Zelenskij. Netop her råder uvisheden og de blandede følelser fortsat omkring præsidenten: Er han vitterligt ”folkets mand”, som han påstår, eller oligarkens marionet?\nPartierne på listen\nMere sikkert er det i mellemtiden, at Zelenskijs parti, der har korruptionsbekæmpelse som mærkesag, står til at få følgeskab af tre til fire andre partier i det nye parlament, ifølge meningsmålingerne.\nNæststørst står den pro-russiske koalition For Life til at blive med 12-14% af stemmerne. Partiets ledes blandt andre af tv-mogulen Viktor Medvedchuk, hvis datter har præsident Putin som gudfar.\nPartiet ønsker blandt andet at styrke politiet, sænke skatten og gaspriserne samt forbedre forholdet til Rusland og forhandle fred med alle parter i Donbass – inklusiv separatisterne.\nTredjestørst bliver formentligt Porosjenkos parti European Solidarity med 9% af stemmerne, selvom partiet står til over en halvering. Porosjenko, der blandt andet har tjent sine penge på chokoladeproduktion, og som ikke blev genvalgt som præsident på grund af manglende livtag med korruptionen, går til valg på en klar dagsorden om fremtidigt EU- og NATO-medlemskab.\nPartiet, der står til at blive fjerdestørst, er Julia Timosjenkos Fatherland, som kan regne med omkring 6-7% opbakning. Iagttagere spår, at hun er et godt bud på en koalitionspartner til Zelenskij, hvilket kan gøre Timosjenko til premierminister for tredje gang.\nTimosjenko, der af og til betegnes som gasprinsessen efter at have indgået lukrative – senere kontroversielle – energiaftaler med Rusland tilbage i 90erne og 00erne, vil forhøje pensionerne, sænke gaspriserne, gøre sundhedsforsikring lovpligtigt gennem arbejdet og få Ukraine ind i EU- og NATO-samarbejdet.\nNetop spørgsmålet om EU-medlemskab får i øvrigt opbakning fra knap 70% af ukrainerne, mens 13% er imod idéen, ifølge en ny måling.\nEndelig er der partilederen fra det nystiftede parti Voice, Sviatoslav Vakarchuk, der er forsanger i Ukraines mest populære rockbank og kan betegnes og iscenesætter sig selv som en anti-establishment-kandidat. Partiet ligger omkring spærregrænsen på 5%.\nVakarchuk, som hævder at have veget uden om økonomisk støtte fra rigmænd, har netop som mærkesag at mindske oligarkernes indflydelse i politik og gøre op med den traditionelle politikertype.\n”Jeg tror ikke på professionelle politikere. Det er en myte,” sagde han for nylig ved et vælgermøde.\nDet betyder, at rockmusikerens parti, hvis de klarer spærregrænsen, vil bringe mange nye ansigter ind i parlamentet, ligesom Zelenskijs parti vil gøre det.\nOg så er vi tilbage ved Zelenskij og udsigten til et hovedbrud for ham og partiet: Hvem kan og vil folkets tjenere danne regering med efter valget, hvis den situation måtte opstå? Beslutningen bliver afgørende for, hvor Zelenskijs prioriteter mere præcist ligger.